pythainlp/thai-wiki-dataset-v4 huggingface dataset:
อันเดิช ยูนัส อ็องสเตริม

อันเดิช ยูนัส อ็องสเตริม (13 สิงหาคม 1814 – 21 มิถุนายน 1874) เป็นนักดาราศาสตร์และนักฟิสิกส์ชาวสวีเดน และเป็นหนึ่งในผู้ก่อตั้งศาสตร์แห่งสเปกโทรสโกปี
อ็องสเตริมก็เป็นที่รู้จักในด้านการศึกษาเกี่ยวกับฟิสิกส์ดาราศาสตร์ การถ่ายเทความร้อน, สนามแม่เหล็กของโลก และออโรรา ใน ค.ศ. 1852 อ็องสเตริมวางเกณฑ์ใน "Optiska undersökningar" (การตรวจสอบด้วยแสง) กฎแห่งการดูดซึม ซึ่งภายหลังดัดแปลงไปเป็นกฎการแผ่รังสีความร้อนของเคียร์ชฮ็อฟ
ชีวประวัติ.
หลังจากสำเร็จการศึกษาระดับปริญญาสาขาฟิสิกส์จากมหาวิทยาลัยอุปซอลาในปี 1839 เขาศึกษาที่หอดูดาวสต็อกโฮล์มในปี 1842 ก่อนจะเป็นเจ้าหน้าที่ของหอดูดาวอุปซอลา เขาศึกษาสนามแม่เหล็กของโลก และศึกษาความแรงของแม่เหล็กโลกและมุมบ่ายเบนแม่เหล็กในพื้นที่ต่าง ๆ ของสวีเดน
ในปี 1858 เขาได้รับตำแหน่งเป็นศาสตราจารย์ด้านฟิสิกส์ที่มหาวิทยาลัยอุปซอลา งานสำคัญของเขาทำในด้านการนำความร้อนและสเปกโทรสโกปี ในปี 1853 เขาแสดงให้เห็นว่าสเปกตรัมของแสงจากท่อจ่ายเกิดจากโลหะในขั้วไฟฟ้าและส่วนประกอบที่เป็นก๊าซในเส้นทางจ่าย ในปี 1872 เขาได้รับเหรียญรางวัลรัมฟอร์ด ในปี 1867 เขาได้วิเคราะห์แสงของออโรรา นอกจากนี้เขายังค้นพบว่าแสงออโรรามีสเปกตรัมที่แตกต่างจากแสงของดวงอาทิตย์
ครอบครัว.
เขามีลูกชายหนึ่งคน เป็นนักฟิสิกส์ชื่อคนืต อ็องสเตริม
เกียรติยศ.
หน่วยอังสตรอม (1 Å = 10−10 เมตร) ซึ่งเป็นหน่วยความยาวคลื่นของแสงและระยะห่างระหว่างอะตอมในสสารควบแน่นที่มีการวัดในบางครั้ง ตั้งชื่อตามตัวเขา หน่วยนี้ก็มีการใช้งานในผลิกศาสตร์และสเปกโทรสโกปี
แอ่งอ็องสเตริมบนดวงจันทร์ตั้งชื่อเพื่อให้เกียรติแก่เขา
เสียชีวิต.
อันเดิช อ็องสเตริมเสียชีวิตจากเยื่อหุ้มสมองอักเสบในเดือนมิถุนายน ค.ศ. 1874 เพียงไม่กี่วันก่อนวันเกิดครบรอบ 60 ปี
โซดิแอก

โซดิแอก  เป็น บอยแบนด์ของเกาหลีใต้ที่ก่อตั้งโดย One Cool Jacso ปัจจุบันกลุ่มประกอบด้วยสมาชิกเก้าคน ได้แก่ ฮยอนซิก, เซยัน, เล็กซ์, บอมซู, กยูมิน, เวน, ซิง, ดาวิน และ ลีโอ กลุ่มเปิดตัวอย่างเป็นทางการในวันที่ 25 เมษายน พ.ศ. 2566 ด้วยการเปิดตัวดิจิทัลซิงเกิลชื่อ "Throw A Dice"
หอสมุดแห่งชาติ เฉลิมพระเกียรติ ร.9 นครราชสีมา

หอสมุดแห่งชาติเฉลิมพระเกียรติ ร.9 นครราชสีมา เป็นหน่วยงานสังกัด สำนักศิลปากรที่ 10 นครราชสีมา กรมศิลปากร กระทรวงวัฒนธรรม ก่อสร้างขึ้นโดยดำริของพลเอกเปรม ติณสูลานนท์ ประธานองคมนตรี และรัฐบุรุษเมื่อครั้งดำรงตำแหน่งนายกรัฐมนตรี เพื่อเป็นการเฉลิมพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวโรกาสมหามงคลเฉลิมพระชนมพรรษา 5 รอบ และเสด็จเถลิงถวัลยราชสมบัติ 40 พรรษา
การก่อสร้างเพื่อต้องการให้เป็นแหล่งเรียนรู้แก่เด็ก เยาวชน และประชาชน ในจังหวัดนครราชสีมาและจังหวัดใกล้เคียง 
ประวัติความเป็นมา.
พลเอกเปรม ติณสูลานนท์ มีดำริก่อสร้างหอสมุดในพื้นที่จังหวัดนครราชสีมา โดยต้องการให้เป็นอาคารที่เกิดประโยชน์ต่อประชาชนมากที่สุด ทั้งงานด้านห้องสมุด และงานการประกอบ กิจกรรมต่างๆ ของชาวนครราชสีมา โดยได้รับความร่วมมือร่วมใจของชาวจังหวัดนครราชสีมาและประชาชนชาวไทยทั่วสารทิศ ที่ได้ร่วมกันบริจาคเงินและทรัพย์สิน เพื่อสมทบในการก่อสร้างอาคารหอสมุด
การให้บริการ.
หอสมุดแห่งชาติเฉลิมพระเกียรติ ร.9 นครราชสีมา จัดบริการทรัพยากรสารสนเทศประเภทต่าง ๆ แยกตามห้องบริการ
ศาสนาฮินดูกับกลุ่มแอลจีบีที

มุมมองของศาสนาฮินดูต่อกลุ่มแอลจีบีทีอย่างเกย์, เลสเบียน, รักร่วมสองเพศ, และกะเทยต่างมีความเชื่อที่หลากหลาย และกลุ่มฮินดูศาสนิกชนต่างมีมุมมองของตนเอง คัมภีร์ฮินดูบางเล่มบันทึกว่ารักร่วมเพศเป็นประสบการณ์ธรรมชาติและสนุกสนาน กามสูตรยืนยันและยอมรับการมีความสัมพันธ์ระหว่างเพศเดียวกัน และมีวัดในฮินดูแกะสลักประติมากรรมการร่วมเพศระหว่างชายรักร่วมเพศและหญิงรักร่วมเพศ คัมภีร์พระเวทไม่ได้ระบุถึงการห้ามรักร่วมเพศ และมีเทพเจ้าในศาสนาฮินดูที่ไม่สามารถกำหนดลักษณะเพศได้ โดยถูกจัดว่าเป็นกลุ่มหลายหลายทางเพศ ความสัมพันธ์ระหว่างเพศเดียวกันและการเบี่ยงเบนทางเพศมักปรากฏในศาสนาฮินดูนับตั้งแต่ยุคพระเวทจนถึงยุคใหม่ โดยพบในพิธีกรรม, ตำรา, ข้อบัญญัติ, ตำนานทางศาสนา, และตำนานมุขปาฐะ หรือแม้แต่รูปสลัก
คัมภีร์อรรถศาสตร์ (Arthaśāstram) บัญญัติให้รักร่วมเพศเป็นสิ่งที่ผิด และถือเป็นการละเว้นการครองพรหมจรรย์ (อย่างไรก็ตาม หมายความรวมถึงการมีสัมพันธ์กับเพศตรงข้ามด้วย) คัมภีร์ธรรมศาสตร์ (Dharmashastra) ไม่ได้ถือว่าการรักร่วมเพศเป็นสิ่งที่ผิดแต่ไม่ถูกทำนองคลองธรรม โดยไม่มีการบัญญัติชัดเจนในแง่ศาสนาและศีลธรรม คัมภีร์มนูสมฤติ (Manusmṛiti) ถือว่ารักร่วมเพศต้องปฏิบัติในเกวียนที่ลากด้วยวัวในฐานะสิ่งโสมมในการประกอบพิธีกรรม เพราะพราหมณ์ต้องชำระให้บริสุทธิ์ด้วยการจุ่มน้ำพิธีกรรม
ในปี พ.ศ. 2552 ศาลสูงสุดแห่งเมืองนิวเดลีพิพากษายกฟ้องรักร่วมเพศไม่ถือเป็นเรื่องผิดกฎหมาย แต่ศาลสูงสุดอินเดียกลับคำพิพากษา ศาลสูงสุดอินเดียซึ่งมีคำพิพากษาในภายหลังในปี พ.ศ. 2561 ได้กลับคำพิพากษาก่อนหน้านี้และตัดสินให้การมีเพศสัมพันธ์และความสัมพันธ์แบบรักร่วมเพศเป็นความผิดอาญา นักบวชฮินดูบางคนได้ประกอบพิธีแต่งงานเพศเดียวกันภายในวัดฮินดูด้วย
ทิวเขาดงพญาเย็น

ทิวเขาดงพญาเย็น เป็นทิวเขาที่ทอดตัวต่อเนื่องจากทิวเขาเพชรบูรณ์ เป็นแนวกั้นเขตระหว่างภาคกลางและภาคตะวันออกเฉียงเหนือของประเทศไทย เริ่มจากจังหวัดลพบุรี ผ่านบางส่วนของนครราชสีมาจนถึงนครนายก รวมความยาวประมาณ 129 กิโลเมตร
หลักฐานที่เก่าแก่ที่สุดที่อ้างถึงดงพญาเย็น ปรากฎเป็นข้อความที่พระเจ้าอู่ทอง ปฐมกษัตริย์แห่งกรุงศรีอยุธยา ตอบพระราชสาส์นไปถึงพระเจ้าฟ้างุ้ม ปฐมกษัตริย์แห่งล้านช้าง เมื่อครั้งเจ้าฟ้างุ้มคิดขยายดินแดนลงมายังลุ่มน้ำเจ้าพระยา ในชื่อ "ดงสามเส้า" ความว่า "เฮาหากเป็นพี่น้องกันมาตั้งแต่ขุนบรมพุ้นดาย  เจ้าอยากได้บ้านได้เมือง ให้เจ้าเอาแต่เขตแดนดงสามเส้า (ดงพญาไฟ) เมือเท่าพูพะยาผ่อและแดนเมืองนะคอนไทเป็นเจ้าท้อน  อันหนึ่งข้อยจักส่งน้ำอ้อยน้ำตาลซู่ปี  อันหนึ่ง ลูกหญิงข้าชื่อนางแก้วยอดฟ้า ใหญ่มาแล้วจักส่งเมือให้ปัดเสื่อปูหมอนแก่เจ้าฟ้าแล…"
ช่องเขาบริเวณทิวเขาดงพญาเย็นเป็นช่องเขาสำคัญแต่โบราณ ปรากฏโบราณสถานที่พบระหว่างเส้นทางคือ ปรางค์นางผมหอมใกล้บ้านโคกคลี แสดงว่าการติดต่อระหว่างเมืองพระนครผ่านเมืองพิมายไปยังละโว้ (ลพบุรี) และเมืองศรีเทพ ล้วนต้องผ่านเส้นทางนี้ ในสมัยอยุธยาเส้นทางผ่านดงพญาเย็นช่วงจากลพบุรีไปโคราช เป็นเส้นทางที่กองทัพของเจ้าสามพระยาและสมเด็จพระนเรศวรมหาราชใช้เดินทัพไปโจมตีเมืองเขมร 
ในอดีตเรียกดงพญาเย็นว่า ดงพญาไฟ มีคำกล่าวว่า ใครที่ต้องเดินทางผ่านดงพญาไฟ ให้เตรียมหม้อดินติดตัวไปด้วย สำหรับใส่กระดูกของตัวเองฝากเพื่อนกลับมาด้วย ภายหลังพระบาทสมเด็จพระปิ่นเกล้าเจ้าอยู่หัวกราบทูลพระบาทสมเด็จพระจอมเกล้าเจ้าอยู่หัว ขอให้เปลี่ยนชื่อเรียกว่า "ดงพญาเย็น"
รักชนก ศรีนอก

รักชนก ศรีนอก (เกิด 11 ตุลาคม พ.ศ. 2536) ชื่อเล่น ไอซ์ เป็นนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎรกรุงเทพมหานคร เขต 28 สังกัดพรรคประชาชน
ประวัติ.
รักชนก เกิดเมื่อ 11 ตุลาคม พ.ศ. 2536 ที่กรุงเทพมหานคร สำเร็จการศึกษา 
- ประถมศึกษา โรงเรียนวัดขุนจันทร์ 
- มัธยมศึกษา โรงเรียนสตรีวัดอัปสรสวรรค์ 
- เคยเรียนสายอาชีพที่ ตั้งตรงจิตรพณิชการ 
- ปริญญาตรี วิทยาศาสตร์บัณฑิต สาขาสถิติ จากคณะวิทยาศาสตร์และเทคโนโลยี มหาวิทยาลัยธรรมศาสตร์ ในปี พ.ศ. 2559 
รักชนกเป็นที่รู้จักต่อสาธารณะจากการเป็นผู้ร่วมสนทนาในแอพพลิเคชัน Clubhouse ในประเด็นการเมืองร่วมสมัย และเคยได้ร่วมฟังและถามคำถามในการสนทนาของอดีตนายกรัฐมนตรี ดร.ทักษิณ ชินวัตร อีกด้วย
การทำงาน.
รักชนกประกอบอาชีพขายสินค้าทั่วไปผ่านระบบอินเทอร์เน็ต โดยเริ่มทำตั้งแต่ศึกษาในระดับมหาวิทยาลัยชั้นปีที่ 1 เธอได้กล่าวในการสัมภาษณ์ว่าการขายสินค้าออนไลน์ทำให้เธอได้เรียนรู้ทักษะหลายอย่าง ไม่ว่าจะเป็นการคิดวิเคราะห์การตลาด การใช้สื่อประกอบการโฆษณา การเรียนรู้การใช้แพลตฟอร์มต่าง ๆ เช่น เฟซบุ๊ก, อินสตาแกรม, ทวิตเตอร์, ช้อปปี้ รวมทั้ง TikTok ในการนำเสนอสินค้า ส่งผลให้เธอได้ฝึกทักษะในการนำเสนอตัวเธอเองต่อประชาชนในการหาเสียงเลือกตั้งในเวลาต่อมา
การเมือง.
รักชนก ศรีนอก เข้าสู่การเมืองในปี พ.ศ. 2565 โดยเป็นที่ปรึกษาคณะอนุกรรมาธิการศึกษาผลกระทบของมาตรา 112 ที่มีต่อสิทธิเสรีภาพของสื่อและประชาชน ในสภาผู้แทนราษฎรไทย ชุดที่ 25 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เธอลงสมัครสมาชิกสภาผู้แทนราษฎรกรุงเทพมหานคร ในนามของพรรคก้าวไกล โดยมีคู่แข่งสำคัญคือ วัน อยู่บำรุง เจ้าของพื้นที่เดิมจากพรรคเพื่อไทย เธอชนะการเลือกตั้งนี้ แต่มีรายงานข่าวว่าคณะกรรมการการเลือกตั้ง (กกต.) จะไม่รับรองให้เธอเป็นสมาชิกสภาผู้แทนราษฎร รักชนกให้สัมภาษณ์หลังกระแสข่าวดังกล่าวว่าอาจเป็นเพราะมีเรื่องร้องเรียนเกี่ยวกับเธอมายัง กกต. หลังการเลือกตั้ง และยืนยันจะลงพื้นที่พบประชาชนต่อไป อย่างไรก็ตาม คณะกรรมการการเลือกตั้งประกาศรับรองผลการเลือกตั้งสมาชิกสภาผู้แทนราษฎรชุดที่ 26 ครบทั้ง 500 คน ซึ่งรวมถึงตัวเธอเองด้วย
รักชนก ศรีนอก ยังดำรงตำแหน่งเป็นโฆษกคณะกรรมาธิการศึกษาการจัดทำและติดตามการบริหารงบประมาณ
คดีความ.
ในปี พ.ศ. 2564 ยุทธเลิศ สิปปภาค แจ้งความเธอในข้อหาทำร้ายร่างกาย เหตุดังกล่าวเกิดขึ้นในกิจกรรมของผู้จัดรายการทางสื่อออนไลน์ 
21 กันยายน พ.ศ. 2566 รักชนกรับสารภาพในชั้นศาล ศาลจึงลดโทษให้เหลือเพียงปรับ 2,500 บาท และให้ขอโทษยุทธเลิศ ต่อมารักชนกได้ออกมาขอโทษผ่านบัญชีเฟซบุ๊กและทวิตเตอร์ของตน
ในปี พ.ศ. 2565 รักชนกถูกดำเนินคดีในความตามประมวลกฎหมายอาญามาตรา 112 และ พ.ร.บ.คอมพิวเตอร์ฯ กรณีทวีตข้อความวิจารณ์รัฐบาลว่า ผูกขาดการจัดซื้อจัดหาวัคซีนโควิด-19 ไว้กับสถาบันกษัตริย์ และกรณีรีทวิตภาพถ่ายในการชุมนุม #16ตุลาไปแยกปทุมวัน ปี 2563 ซึ่งมีข้อความที่ถูกกล่าวหาว่าต่อต้านสถาบันกษัตริย์ ต่อมาเมื่อวันที่ 13 ธันวาคม พ.ศ. 2566 ศาลอาญาอ่านคำพิพากษาชั้นต้นให้ลงโทษจำคุกรวม 6 ปี โดยไม่รอลงอาญา ต่อมาศาลอนุญาตให้ปล่อยตัวระหว่างยื่นอุทธรณ์ ด้วยหลักทรัพย์ 500,000 บาท
อุบัติการณ์ยานใต้น้ำไททัน พ.ศ. 2566

เมื่อวันที่ 18 มิถุนายน 2023 "ไททัน" ซึ่งเป็นยานใต้น้ำที่ดำเนินการโดยโอเชียนเกต หายไปในน่านน้ำสากลในมหาสมุทรแอตแลนติกเหนือ ห่างจากชายฝั่งนิวฟันด์แลนด์ ประเทศแคนาดา ออกไปราว ยานใต้น้ำที่มีผู้โดยสาร 5 คนลำนี้อยู่ระหว่างการเดินทางท่องเที่ยวเพื่อชมซากเรือ "ไททานิก" ยานขาดการติดต่อไป 1 ชั่วโมง 45 นาทีหลังจากการดำลงไปยังซากเรือ เจ้าหน้าที่ได้รับแจ้งเมื่อยานลำนี้ไม่ปรากฏขึ้นอีกตามเวลาที่กำหนดภายในวันนั้น
ในวันที่ 22 มิถุนายน หลังจากการค้นหาเกือบ 80 ชั่วโมง ยานใต้น้ำที่ควบคุมระยะไกล (ROV) ได้ค้นพบบริเวณเศษซากที่มีชิ้นส่วนของ "ไททัน" ห่างจากหัวเรือ "ไททานิก" ประมาณ 488 เมตร (1,600 ฟุต) เชื่อกันว่าโครงสร้างต้านความดันของยานล้มเหลวอย่างรุนแรงหลังจาก "ไททัน" เริ่มดิ่งลงเพียงไม่กี่ชั่วโมง ทำให้ทุกคนในยานเสียชีวิตทันที
ก่อนหน้านี้มีความกังวลเกี่ยวกับความปลอดภัยของยานใต้น้ำ "ไททัน" แม้ว่าผู้บริหารของโอเชียนเกตจะปฏิเสธที่จะรับรองยานโดยให้เหตุผลว่าระเบียบการด้านความปลอดภัยที่มากเกินไปเป็นอุปสรรคต่อนวัตกรรม ความพยายามในการค้นหาและกู้ภัยดำเนินการโดยทีมนานาชาติที่นำโดยหน่วยยามฝั่งสหรัฐ กองทัพเรือสหรัฐ และหน่วยยามฝั่งแคนาดา เครื่องบินจากกองทัพอากาศแคนาดาและกองกำลังรักษาดินแดนทางอากาศของสหรัฐ เรือของกองทัพเรือแคนาดา เรือพาณิชย์ เรือวิจัย และยานใต้น้ำที่ควบคุมระยะไกลก็มีส่วนร่วมในการค้นหาเช่นกัน
อินเดียน่า โจนส์ กับกงล้อแห่งโชคชะตา

อินเดียนา โจนส์ กับกงล้อแห่งโชคชะตา  เป็นภาพยนตร์แนวแอคชั่นผจญภัยสัญชาติอเมริกันปี 2023 กำกับโดย เจมส์ แมนโกลด์ และร่วมเขียนบทโดย แมนโกลด์, เจซ บัตเตอร์เวิร์ธ, จอห์น-เฮนรี บัตเตอร์เวิร์ธ และ เดวิด เคป ผลิตโดยวอลต์ดิสนีย์พิกเชอส์ และลูคัสฟิล์ม และจัดจำหน่ายโดยวอลต์ดิสนีย์สตูดิโอส์โมชันพิกเชอส์ ภาพยนตร์เรื่องนี้เป็นภาคต่อของ "" (2008) เป็นภาคที่ 5 และภาคสุดท้ายในภาพยนตร์ชุด "อินเดียนา โจนส์" ภาพยนตร์เรื่องนี้นำแสดงโดยแฮร์ริสัน ฟอร์ดในบทของนักโบราณคดีอินเดียนา โจนส์ซึ่งเป็นการแสดงครั้งสุดท้ายของเขา จอห์น รีส-เดวีส์และคาเรน อัลเลนจากภาคที่แล้วกลับมารับบทเป็นซัลลาห์และแมเรียน เรเวนวูด สมาชิกใหม่ ได้แก่ ฟีบี วอลเลอร์-บริดจ์, อันโตนิโอ บันเดรัส, โทบี โจนส์, บอยด์ โฮลบรูค, อีธาน อิซิดอร์ และแมดส์ มิคเคลเซน
"อินเดียนา โจนส์ กับกงล้อแห่งโชคชะตา" เป็นภาพยนตร์ภาคเดียวในซีรีส์ที่ไม่ได้กำกับโดยสตีเวน สปีลเบิร์กหรือเขียนบทโดยจอร์จ ลูคัส โดยทั้งคู่รับหน้าที่ผู้อำนวยการสร้างแทน นอกจากนี้ยังเป็นภาคเดียวในซีรีส์ที่ไม่ได้จัดจำหน่ายโดยพาราเมาต์พิกเจอส์ หลังจากที่ดิสนีย์เข้าซื้อกิจการของลูคัสฟิล์มซึ่งได้โอนลิขสิทธิ์ภาพยนตร์ภาคต่อในอนาคตให้กับวอลต์ดิสนีย์พิกเชอส์ พาราเมาต์สงวนสิทธิ์ในการจัดจำหน่ายภาพยนตร์ 4 ภาคแรก
แผนสำหรับภาพยนตร์เรื่อง "อินเดียนา โจนส์" ภาคที่ 5 ย้อนกลับไปในช่วงปลายคริสต์ทศวรรษ 1970 เมื่อลูคัสและสปีลเบิร์กเจรจากับพาราเมาต์ สำหรับภาคต่อ 4 ภาคของ "ขุมทรัพย์สุดขอบฟ้า" (1981) ลูคัสเริ่มค้นคว้าเพื่อหาโครงเรื่องที่เป็นไปได้สำหรับภาคที่ 5 ของภาพยนตร์เรื่องนี้ในปี 2008 แม้ว่าโปรเจ็กต์จะหยุดชะงักไปหลายปี
"อินเดียนา โจนส์ กับกงล้อแห่งโชคชะตา" ออกฉายในสหรัฐเมื่อวันที่ 30 มิถุนายน 2023 ภาพยนตร์ได้รับการตอบรับอย่างกลาง ๆ โดยนักวิจารณ์ชื่นชมการแสดงของฟอร์ดและงานภาพ ภาพยนตร์ทำเงิน 384 ล้านดอลลาร์สหรัฐทั่วโลก
เนื้อเรื่อง.
ในปี 1944 นักโบราณคดีและนักผจญภัยชาวอเมริกัน อินเดียนา โจนส์ ช่วยเพื่อนร่วมงาน เบซิล ชอว์ ต่อสู้กับเยือร์เกิน โฟลเลอร์ นาซี จากการได้รับกงล้อลึกลับที่เรียกว่ากลไกแอนติคิเธียรา 25 ปีต่อมา โจนส์รู้สึกไม่สบายใจที่รัฐบาลสหรัฐฯ ได้ว่าจ้างโวลเลอร์ให้ช่วยเอาชนะสหภาพโซเวียตในการแข่งขันอวกาศ ที่น่าประหลาดใจคือ เฮเลนา ชอว์ ลูกสาวของเบซิล (ลูกทูนหัวของโจนส์) ร่วมเดินทางไปกับเขาเพื่อกลไกแอนติคิเธียรา
การผลิต.
พัฒนา.
ในปี 1979 จอร์จ ลูคัสและสตีเวน สปีลเบิร์ก ทำข้อตกลงกับพาราเมาต์พิกเจอส์ สำหรับภาพยนตร์ชุด "อินเดียนา โจนส์" 5 เรื่อง ในเดือนเมษายน 2008 แฮร์ริสัน ฟอร์ดกล่าวว่าเขาจะกลับมารับบทอินเดียนา โจนส์ในภาพยนตร์เรื่องที่ 5 หากไม่ต้องใช้เวลาในการพัฒนาอีก 20 ปี ซึ่งหมายถึงการพัฒนาที่ยาวนานของ "" (2008) ซึ่งออกฉายในอีกหนึ่งเดือนต่อมา ภาพยนตร์เรื่องนี้แนะนำตัวละคร มัตต์ วิลเลียมส์ ซึ่งแสดงโดยไชอา เลอบัฟ ลูคัสเสนอความคิดที่จะให้วิลเลียมส์เป็นตัวละครนำในภาคที่ 5 แต่ต่อมาก็ตัดสินใจไม่เห็นด้วย ลูคัสกล่าวว่าอายุของฟอร์ดจะไม่เป็นปัญหาในการสร้างภาพยนตร์เรื่องอื่น โดยกล่าวว่า "มันไม่ใช่ว่าเขาแก่แล้ว เขาว่องไวอย่างไม่น่าเชื่อ เขาดูดีกว่าเมื่อ 20 ปีที่แล้วด้วยซ้ำ"
โอเชียนเกต

โอเชียนเกต อิงค์  เป็นบริษัทเอกชนของสหรัฐฯ ในเมืองเอเวอเรตต์ รัฐวอชิงตัน สหรัฐ ซึ่งให้บริการยานใต้น้ำสำหรับการท่องเที่ยว อุตสาหกรรม การวิจัย และการสำรวจ บริษัทก่อตั้งขึ้นในปี 2009 โดยสต็อกตัน รัช และกิลเลอร์โม เซินไลน์
บริษัทได้ซื้อยานใต้น้ำแอนติโพดส์ และต่อมาก็ได้สร้างยานของตนเอง 2 ลำ ได้แก่ "ไซคลอปส์ 1" และ "ไททัน" ในปี 2021 โอเชียนเกตเริ่มให้นักท่องเที่ยวจ่ายเงินเพื่อขึ้น "เรือไททัน" ไปเยี่ยมชม ซากเรือ "ไททานิก" ในปี 2022 ราคาของผู้โดยสารในการสำรวจซากเรือ "ไททานิก" ของโอเชียนเกตอยู่ที่ 250,000 เหรียญสหรัฐต่อคน
ในวันที่ 18 มิถุนายน 2023 ระหว่างการเดินทางไปยังซากเรือ "ไททานิก" โอเชียนเกตขาดการติดต่อกับ "ไททัน" และ "ไททัน" ไม่สามารถกลับขึ้นมาตามเวลาและสถานที่ที่กำหนดได้ เนื่องจากโอเชียนเกตไม่มีความพร้อมในการบริการหรือกู้เรือ จึงนำไปสู่การปฏิบัติการค้นหาและกู้ภัยระหว่างประเทศ เมื่อวันที่ 22 มิถุนายน ได้รับการยืนยันว่าผู้โดยสารในเรือ "ไททัน" ทั้งหมด ซึ่งรวมถึงสต็อกตัน รัช ผู้ก่อตั้งบริษัทด้วย เสียชีวิต โดยสันนิษฐานว่าเกิดจากการระเบิดแบบยุบทันที และพบซากยานจมอยู่ก้นทะเลใกล้กับซากเรือไททานิก
จี้ เยี่ยน

จี้ เยี่ยน (เสียชีวิต ค.ศ. 224) ชื่อรอง จื่อซิว  เป็นขุนนางจีนของรัฐง่อก๊กในยุคสามก๊กของจีน เป็นคนหุนหันพลันแล่น เห็นว่าตัวเองสูงส่งกว่าผู้อื่นและมักถือเอาหลักคุณธรรมสูงส่งในการวิจารณ์และดูหมิ่นผู้อื่น ขณะที่จี้ เยี่ยนรับราชการในสำนักคัดเลือก (เทียบเท่ากับแผนกทรัพยากรบุคคลในปัจจุบัน) ได้เสนอแนวคิดสุดโต่งในการปฏิรูประบบราชการโดยการลดขั้นและถอนถอนข้าราชการโดยพิจารณาจากการประเมินคุณธรรมประจำบุคคล แนวคิดของจี้ เยี่ยนไม่ได้การยอมรับอย่างมากเนื่องจากเขาสร้างความไม่พอใจให้กับเหล่าเพื่อนขุนนาง ซึ่งกล่าวหาว่าเขาประพฤติมิชอบและมีอคติ เมื่อเพื่อนขุนนางอย่างลกซุน, ลู่ เม่า และจู จฺวี้แนะนำให้จี้ เยี่ยนปรับเปลี่ยนพฤติกรรมที่ก้าวร้าว แต่จี้ เยี่ยนก็เพิกเฉิยต่อคำแนะนำที่หวังดีเหล่านั้น ในปี ค.ศ. 224 จี้ เยี่ยนฆ่าตัวตายหลังถูกปลดจากตำแหน่งด้วยข้อหาการประพฤติมิชอบ
การยุบตัวจากความโน้มถ่วง

การยุบตัวจากความโน้มถ่วง (gravitational collapse) เป็นปรากฏการณ์ทางฟิสิกส์ที่วัตถุไม่สามารถต้านทานความโน้มถ่วงได้และทำให้เกิดการยุบตัวลงสู่ศูนย์กลาง
ดาราศาสตร์.
ในทางดาราศาสตร์ การยุบตัวจากความโน้มถ่วงเป็นปรากฏการณ์ทางกายภาพที่ดาวฤกษ์ไม่สามารถทนต่อความโน้มถ่วง ของตัวเองได้และพังทลายลง
ในขณะที่ดาวฤกษ์ถูกกดเข้าหาศูนย์กลางเนื่องจากความโน้มถ่วง ตัวดาวยังคงมีขนาดคงที่เนื่องจากการเคลื่อนที่ด้วยความร้อนของพลาสมาและแรงผลักทางไฟฟ้า เมื่อปฏิกิริยานิวเคลียร์ฟิวชันดำเนินไปเรื่อย ๆ จนในที่สุดนิวเคลียสของอะตอมที่มีมวลอะตอมน้อยถูกเผาผลาญหมดไปและแรงผลักจะอ่อนลง จึงทำให้ปฏิกิริยานิวเคลียร์ฟิวชันหยุดลง เมื่อถึงจุดนี้ จะทำให้ดาวเกิดการบีบอัดมากขึ้น และจะหยุดการบีบอัดเมื่อปฏิกิริยานิวเคลียร์ฟิวชันเริ่มขึ้นอีกครั้ง แต่เมื่อถึงจุดที่แกนดาวฤกษ์เต็มไปด้วยธาตุเหล็ก (นิวเคลียสของอะตอมที่มีเลขอะตอมใกล้เคียงธาตุเหล็กเป็นนิวเคลียสที่เสถียรที่สุดและไม่เกิดปฏิกิริยานิวเคลียร์ฟิวชันอีก) คราวนี้ธาตุเหล็กจะดูดกลืนรังสีแกมมา และเปลี่ยนให้เป็นฮีเลียมและนิวตรอน และเกิดการแตกตัวด้วยแสงขึ้น จากนั้นใจกลางของดาวก็กลายเป็นเหมือนช่องว่าง และสสารรอบ ๆ ก็พังทลายลงมาตรงกลางและถูกบีบอัด การบีบอัดนี้สร้างแกนกลางขึ้น และคลื่นกระแทกที่สะท้อนจากแกนกลางจะกระจายออกไปด้านนอก ทำให้ดาวฤกษ์ยุบตัว นี่คือสิ่งที่เรียกว่า การยุบตัวจากความโน้มถ่วง และจะเกิดเป็นมหานวดาราขึ้นในที่สุด
หลังจากนั้นแกนกลางที่บีบอัดจะกลายเป็นหลุมดำหรือดาวนิวตรอน
นอกจากนี้ ในการทำนายทางทฤษฎี ยังพิจารณาถึงการมีอยู่ของ ดาวควาร์ก ซึ่งนิวเคลียสถูกแยกสลายต่ออีกจนอยู่ในรูปของควาร์ก
โลกศาสตร์.
ในสาขาโลกศาสตร์ การยุบตัวจากความโน้มถ่วงเป็นปรากฏการณ์ทางกายภาพที่ภูเขาและที่ลาดเอียงไม่สามารถต้านทานแรงโน้มถ่วงของโลกและพังทลายลง ในกรณีของสิ่งปลูกสร้างภูเขาไฟ จะเรียกอีกอย่างว่า การยุบส่วนตัด (sector collapse) เมื่อปรากฏการณ์นี้เกิดขึ้นในภูเขาไฟที่ยังคุกรุ่นอยู่ อาจเกิดการไหลตะกอนภูเขาไฟได้
การหักลบเฟรมมืด

การหักลบเฟรมมืด (dark-frame subtraction) เป็นหนึ่งในกระบวนการการประมวลผลสัญญาณเพื่อขจัดสัญญาณรบกวน ที่เกิดจากกระแสมืดประจุไฟฟ้าในกล้องดิจิทัล
กระบวนการนี้มีความสำคัญในการถ่ายภาพทางดาราศาสตร์ เช่นเดียวกันกับการปรับแก้สนามราบ
หลักการ.
สัญญาณรบกวนกระแสมืดคือสัญญาณรบกวนที่เกิดจากกระแสมืดซึ่งเกิดจากสัญญาณรบกวนจอห์นสัน–นือควิสต์จากความร้อนที่คาดเดาไม่ได้ในเซนเซอร์รูปภาพ เช่น CCD และ CMOS สัญญาณรบกวนจากกระแสไฟฟ้ามืดในภาพมีหลายรูปแบบ โดยระดับของสัญญาณรบกวนจะขึ้นอยู่กับเวลาการเปิดรับแสงและอุณหภูมิ
การหักลบเฟรมมืดจะแก้ไขสัญญาณรบกวนในกระแสมืดโดยใช้ประโยชน์จากข้อเท็จจริงที่ว่าระดับของสัญญาณรบกวนในกระแสมืดขึ้นอยู่กับเวลาการเปิดรับแสงและอุณหภูมิ โดยก่อนอื่นหลังจากที่ทำการถ่ายภาพแล้วก็ให้ถ่ายอีกภาพด้วยระยะเวลาเปิดรับแสงเท่ากันแต่บังแสงให้มิด เพื่อจะให้ได้แต่สัญญาณรบกวนกระแสมืด จากนั้นจึงนำข้อมูลสัญญาณรบกวนที่ได้นี้มาหักลบออกจากภาพเดิม เท่านี้ก็จะได้ภาพสุดท้ายที่ปรับแก้ให้สัญญาณรบกวนหายไป
สถานีรถไฟคูมาโมโตะ

สถานีรถไฟคูมาโมโตะ (Kumamoto Station) เป็นสถานีรถไฟหลักของนครคูมาโมโตะ ให้บริการโดยบริษัทรถไฟคีวชู (JR คีวชู) และบริษัทรถไฟบรรทุกญี่ปุ่น (JR Freight) ตั้งอยู่ในเขตนิชิ ของนครคูมาโมโตะ จังหวัดคูมาโมโตะ โดยเป็นสถานีบนเส้นทางรถไฟคีวชูชิงกันเซ็ง และสายหลักคาโงชิมะ และเป็นสถานีปลายทางของเส้นทางรถไฟสายหลักโฮฮิ รถไฟทุกขบวนจอดที่สถานีนี้
ที่หน้าสถานีรถไฟเป็นที่ตั้งของสถานีรถรางคูมาโมโตะเอกิมาเอะ ซึ่งให้บริการเส้นทางรถรางไฟฟ้าคูมาโมโตะ เชื่อมต่อกับบริเวณใจกลางเมืองและชานเมือง นอกจากนี้ยังมีสถานีขนส่งรถโดยสารประจำทางอยู่บริเวณสถานีรถไฟด้วย
วันที่ 12 มีนาคม พ.ศ. 2554 ได้มีการเปิดใช้งานเส้นทางคีวชูชิงกันเซ็งทั้งสาย อาคารสถานีเดิมฝั่งรถไฟสายธรรมดา (ทางออกตะวันออก) เรียกใหม่ว่า 'ทางออกชิรากาวะ' และทางออกทิศตะวันตกได้เรียกใหม่ว่า 'ทางออกชิงกันเซ็ง' และได้ยกระดับรางรถไฟสายธรรมดาทั้งหมดเสร็จสิ้นเมื่อวันที่ 17 มีนาคม พ.ศ. 2561 ส่วนอาคารสถานีปัจจุบันแล้วเสร็จในวันที่ 16 มีนาคมของปีถัดไป ทางเข้าด้านหน้า (ทางออกชิรากาวะ) ออกแบบโดยสถาปนิก ทาดาโอะ อันโด โดยได้รับแรงบันดาลใจจากกำแพงหินของปราสาทคูมาโมโตะ ในช่วงเวลาเดียวกันกับการยกระดับรางรถไฟได้เกิดโครงการพัฒนาขื้นใหม่จำนวนมากบริเวณสถานี ในวันที่ 23 เมษายน พ.ศ. 2564 ได้มีการเปิด "JR คูมาโมโตะซิตี้" โดยมี Amu Plaza Kumamoto เป็นห้างสรรพสินค้าอยู่ข้างสถานีรถไฟ
การเคลื่อนที่ในรอบวัน

การเคลื่อนที่ในรอบวัน หรือ การเคลื่อนที่ประจำวัน (diurnal motion) คือการเคลื่อนที่ปรากฏของดาวฤกษ์ หรือ วัตถุท้องฟ้า อื่น ๆ ในทรงกลมท้องฟ้าขณะที่โลกหมุนรอบตัวเอง การเคลื่อนที่ในรอบวันของวัตถุท้องฟ้าจะมองดูเหมือนกับว่าหมุนรอบแกนที่เชื่อมระหว่างขั้วท้องฟ้าเหนือ และ ขั้วท้องฟ้าใต้
โลกใช้เวลา 23 ชั่วโมง 56 นาที 4.09 วินาที (1 วันดาราคติ) ในการหมุนรอบแกนหมุน 1 รอบ ดังนั้นระยะเวลาของการเคลื่อนที่ในรอบวันจึงเท่ากับระยะเวลาการหมุนรอบตัวเองนี้
ส่วนการเคลื่อนที่ในรอบปี (annual motion) คือการเคลื่อนไหวที่ชัดเจนของวัตถุท้องฟ้าที่ดูเหมือนจะหมุนจากตะวันออกไปตะวันตกในรอบปีเนื่องจากการโคจรของโลก ซึ่งยังทำให้เกิดพารัลแลกซ์ดาวฤกษ์และความคลาดประจำปีขึ้นด้วย
ทิศทางการเคลื่อนที่.
ทิศทางการเคลื่อนที่ในรอบวันของวัตถุท้องฟ้าจะเป็นดังนี้เมื่อสังเกตจากซีกโลกเหนือ
ดังนั้นดาวใกล้ขั้วฟ้าเหนือจะเคลื่อนที่ทวนเข็มนาฬิการอบขั้วโลกเหนือบนท้องฟ้า ดาวเหนือจะไม่เคลื่อนที่มากนักเนื่องจากเกือบจะอยู่ในทิศทางเดียวกับขั้วท้องฟ้าเหนือ
สำหรับที่ขั้วโลกเหนือบนโลกนั้น เนื่องจากไม่มี ทิศทางเหนือ ตะวันออก หรือตะวันตก จึงเห็นการเคลื่อนที่ของทรงกลมท้องฟ้าเป็นเคลื่อนที่จากซ้ายไปขวา เมื่อมองไปที่จุดจอมฟ้า วัตถุท้องฟ้าทั้งหมดจะเคลื่อนที่ทวนเข็มนาฬิกาไปรอบจุดจอมฟ้า
การเคลื่อนที่ในรอบวันในที่ซีกโลกใต้นั้น เมื่อเทียบกับในซีกโลกเหนือแล้ว จะสลับระหว่างเหนือใต้ และสลับระหว่างซ้ายและขวา ส่วนการเคลื่อนที่ในทิศตะวันออกกับตะวันตกนั้นจะไม่ต่างกัน นอกจากนี้ ขั้วใต้ของท้องฟ้าจะกลายเป็นศูนย์กลางของการหมุนแทนที่จะเป็นขั้วเหนือของท้องฟ้า ในซีกโลกใต้ ดาวฤกษ์โคจรรอบขั้วฟ้าใต้ตามเข็มนาฬิกา
ที่เส้นศูนย์สูตร ขั้วท้องฟ้าทั้ง 2 ขั้วอยู่ที่ขอบฟ้า และการเคลื่อนที่ในรอบวันจะเคลื่อนที่จะเห็นเป็นทวนเข็มนาฬิกา (วนซ้าย) รอบดาวเหนือ และตามเข็มนาฬิกา (วนขวา) รอบขั้วฟ้าใต้ วัตถุท้องฟ้าทั้งหมดยกเว้นที่ขั้วทั้งสองจะเคลื่อนที่จากตะวันออกไปตะวันตก
ความเร็วในการเคลื่อนที่.
ความยาวของเส้นทางที่วัตถุท้องฟ้าเคลื่อนที่ในรอบหนึ่งวันบนทรงกลมท้องฟ้าเนื่องจากการเคลื่อนที่ในรอบวัน (รวมถึงเมื่ออยู่ใต้ขอบฟ้าด้วย) แปรตรงกับโคไซน์ของเดคลิเนชัน (cos δ) ของวัตถุท้องฟ้า ดังนั้น ความเร็วของการเคลื่อนที่ในรอบวันของวัตถุคือ cos δ × 15°/ชั่วโมง = 15'/นาที = 15"/วินาที อาจเปรียบเทียบความเร็วนี้กับขนาดวัตถุท้องฟ้าต่าง ๆ ดังนี้:
สามารถสังเกตการเคลื่อนที่ในรอบวันของวัตถุท้องฟ้าได้โดยการถ่ายภาพโดยเปิดรับแสงนานโดยตั้งกล้องนิ่ง ยิ่งดาวฤกษ์อยู่ใกล้ขั้วท้องฟ้ามากก็จะยิ่งเคลื่อนที่ช้าเท่านั้น เพื่อที่จะหักล้างการเคลื่อนที่ในรอบวันของวัตถุท้องฟ้าในภาพถ่าย วิธีที่ดีที่สุดคือการติดตามการเคลื่อนที่ในรอบวันโดยใช้กล้องที่ติดฐานตั้งระบบศูนย์สูตร เมื่อใช้ฐานตั้งระบบศูนย์สูตร ก็จะสามารถติดตามการเคลื่อนไหวในรอบวันได้ง่าย ๆ โดยแค่หมุนแกนปรับค่าไรต์แอสเซนชัน ฐานตั้งระบบศูนย์สูตรบางชนิดสามารถดำเนินการติดตามวัตถุท้องฟ้าโดยอัตโนมัติโดยใช้มอเตอร์
ซันโดร โตนาลี

ซันโดร โตนาลี (เกิด 8 พฤษภาคม ค.ศ. 2000) เป็นนักฟุตบอลอาชีพชาวอิตาลี ปัจจุบันเล่นในตำแหน่งมิดฟิลด์ตัวรับให้กับสโมสรนิวคาสเซิลยูไนเต็ด และทีมชาติอิตาลี
ระดับสโมสร.
เบรชชา.
2017–2019: เซเรียบี.
โตนาลีเปิดตัวระดับอาชีพให้กับเบรชชากัลโช เมื่อวันที่ 26 สิงหาคม ค.ศ. 2017 ขณะอายุ 17 ปี โดยลงมาเป็นตัวสำรองในเกมเยือนในเซเรียบี ที่แพ้ต่ออาเวลลิโน 1–2 เมื่อวันที่ 28 สิงหาคม ค.ศ. 2018 เขายิงประตูแรกในอาชีพได้ในเกมที่เอาชนะซาแลร์นิตานา 4–2 ในเซเรียบี เขาลงเล่นในลีกทั้งหมด 19 นัดในฤดูกาลแรกของเขาในฐานะผู้เล่นอาชีพ โดยยิงได้ 2 ประตูและทำอีก 2 แอสซิสต์ในเซเรียบี ฤดูกาล 2017–18
เอซี มิลาน.
2021–22: แชมป์เซเรียอา.
หลังจากบุกไปชนะซาสซูโอโล 3–0 เมื่อวันที่ 22 พฤษภาคม มิลานคว้าแชมป์สคูเด็ตโตครั้งแรกในรอบ 11 ปี โตนาลีลงเล่น 36 นัดในฤดูกาลนี้ ยิงได้ 5 ประตูและทำ 3 แอสซิสต์
ผลงานของโทนาลีในฤดูกาลนี้ได้รับความสนใจและยกย่องจากบรรดาเกจิฟุตบอลชื่อดังของอิตาลี เช่น ปาโอโล ดี กานีโอ, โรแบร์โต้ โดนาโดนี่ และฟาบีโอ กาเปลโล 
นิวคาสเซิลยูไนเต็ด.
ในวันจันทร์ที่ 3 กรกฎาคม 2023 นิวคาสเซิลยูไนเต็ดได้ประกาศการเซ็นสัญญากับโตนาลีในสัญญาระยะยาว 5 ปีโดยไม่เปิดเผยค่าตัว มีรายงานว่าอยู่ที่ประมาณ 70 ล้านยูโร ทำให้โตนาลีกลายเป็นนักเตะอิตาลีที่มีค่าตัวแพงที่สุดตลอดกาล
เขาเปิดตัวกับนิวคาสเซิลในการแข่งขันนัดเกียรติยศของ Allan Macgregor ที่เจอกับกลาสโกว์เรนเจอส์
ดาวรอบขั้วท้องฟ้า

ดาวรอบขั้วท้องฟ้า (circumpolar star) คือดาวที่อยู่ใกล้กับขั้วท้องฟ้าเหนือ หรือ ขั้วท้องฟ้าใต้ ซึ่งมักจะไม่ตกลงไปอยู่ต่ำกว่าเส้นขอบฟ้าในระหว่างการเคลื่อนที่ในรอบวันจากการหมุนรอบตัวเองของโลก ดังนั้นจึงสามารถมองเห็นบนท้องฟ้ายามค่ำคืนได้ตลอดเวลา ณ จุดนั้น ดาวรอบขั้วท้องฟ้าที่ไม่ตกลับขอบฟ้าเลยจะเรียกว่า ดาวค้างฟ้า สามารถเห็นได้ตลอดทั้งปี หากไม่มีแสงอาทิตย์บดบังในเวลากลางวัน
ดาวค้างฟ้า.
ดาวดวงไหนบ้างถึงจะเป็นดาวค้างฟ้านั้นขึ้นอยู่กับว่าผู้สังเกตอยู่ในซีกโลกเหนือหรือซีกโลกใต้และอยู่ที่ละติจูดเท่าใด ความสูงของขั้วท้องฟ้าเหนือหรือใต้จะเท่ากับละติจูดของผู้สังเกตการณ์ หากมุมจากดาวดวงนั้นไปยังขั้วท้องฟ้าเป็นค่าน้อยกว่าละติจูดของผู้สังเกต ดาวดวงนั้นก็จะเป็นดาวค้างฟ้า
ตัวอย่างเช่น หากละติจูดของผู้สังเกตอยู่ที่ 45 องศาเหนือ ดาวที่อยู่ในตำแหน่งภายในไม่เกิน 45 องศาห่างจากขั้วฟ้าเหนือจะเป็นดาวค้างฟ้า และหากผู้สังเกตอยู่ที่ละติจูด 35 องศาใต้ ดาวที่อยู่ห่างจากขั้วท้องฟ้าใต้ภายในรัศมี 35 องศาจะเป็นดาวค้างฟ้า ส่วนดาวที่อยู่บนเส้นศูนย์สูตรท้องฟ้านั้นจะไม่อาจเป็นดาวค้างฟ้าได้ไม่ว่าจะอยู่ที่ใดบนโลกก็ตาม
หากทราบละติจูดของผู้สังเกตและเดคลิเนชัน δ ของดาว ก็สามารถรู้ได้ว่าเป็นดาวค้างฟ้าหรือไม่
ดาวบนซีกท้องฟ้าเหนือสำหรับผู้สังเกตการณ์ในซีกโลกเหนือ ให้คำนวณ 90° - δ
ตัวอย่างเช่น ดาวอัลฟาหมีใหญ่ มีเดคลิเนชัน +61°45' จะเป็นดาวค้างฟ้าเมื่ออยู่ที่ละติจูดเหนือ 28°15' N ขึ้นไป
ดาวบนซีกท้องฟ้าใต้สำหรับผู้สังเกตการณ์ในซีกโลกใต้ ให้คำนวณ 90° + δ
ตัวอย่างเช่น อัลฟาคนครึ่งม้า มีเดคลิเนชันที่ -60°50' และเป็นดาวค้างฟ้าสำหรับผู้สังเกตการณ์ที่ละติจูดใต้ 29°10' S ลงมา
สะพานปัทมา

สะพานอเนกประสงค์ปัทมา  โดยทั่วไปรู้จักกันในชื่อ สะพานปัทมา  เป็นสะพานถนน-รางรถไฟสองชั้นที่ข้ามแม่น้ำปัทมา ลำน้ำแตกสาขาสายหลักของแม่น้ำคงคาในประเทศบังกลาเทศ
สะพานนี้เชื่อม Louhajang Upazila ของ Munshiganj กับ Zazira Upazila ของ Shariatpur และส่วนเล็กของ Shibchar Upazila ของ Madaripur นายกรัฐมนตรี Sheikh Hasina ทำหน้าที่เปิดใช้งานสะพานนี้ในตอนเช้าวันที่ 25 มิถุนายน ค.ศ. 2022
สะพานนี้ถือเป็นโครงการก่อสร้างที่ท้าทายที่สุดในประวัติศาสตร์บังกลาเทศ สะพานแบบโครงเหล็กกล้ารองรับทางหลวงสี่เลนที่ชั้นบน และทางรถไฟเลนเดียวที่ชั้นล่าง สะพานนี้แบ่งออกเป็น 41 ส่วน แต่ละส่วนมีความยาว และกว้าง โดยทั้งหมดมีความยาว ถือเป็นสะพานที่ยาวที่สุดในประเทศบังกลาเทศ โดยสะพานนี้ทอดข้ามแม่น้ำคงคาทั้งช่วงและความยาวทั้งหมด และมีความลึกของเสาเข็มที่สูงที่สุดในบรรดาสะพานใด ๆ ของโลกที่ และยังเป็นสะพานที่ลึกที่สุดในโลก โดยต้องตอกเสาเข็มลึกถึง 127 เมตร การก่อสร้างสะพานถือว่ามีความท้าทายเป็นพิเศษเนื่องจากความกว้างและความลึกของแม่น้ำปัทมา
มีการคาดการณ์ว่าสะพานนี้จะเพิ่มจีดีพีบังกลาเทศสูงถึงร้อยละ 1.23
การเข้าเป็นทหารของกลุ่มคนแอลจีบีที

กลุ่มคนอย่างเกย์, เสลเบียน, รักร่วมสองเพศ, กะเทย, และเควียร์ (แอลจีบีทีคิว) สามารถเข้ารับการเป็นทหารได้ในกองทัพหลายที่ทั่วโลก: ประเทศอุตสาหกรรมส่วนใหญ่ ประเทศตะวันตก รวมทั้งบางประเทศในทวีปอเมริกาใต้ เช่น ประเทศอาร์เจนตินาและประเทศชิลีและอย่างประเทศแอฟริกาใต้, และประเทศอิสราเอล แต่สิทธิของกลุ่มอินเทอร์เซ็กซ์ยังคลุมเคลือ
อัตรานี้สอดคล้องกับอันดับโลกล่าสุดเกี่ยวกับการยอมรับรักร่วมเพศ ซึ่งชี้ให้เห็นว่าการยอมรับชุมชนแอลจีบีทีกำลังแพร่หลายมากเฉพาะในรัฐฆราวาสและรัฐมั่งคั่งเท่านั้น
อย่างไรก็ตาม นโยบายที่ยอมรับต่อทหารที่เป็นชายรักร่วมเพศและหญิงรักร่วมเพศไม่ได้รับประกันว่ากลุ่มคนแอลจีบีทีจะมีภูมิคุ้มกันต่อการเลือกปฏิบัติในสังคมนั้น แม้แต่ในประเทศที่บุคคลผู้มีความหลากหลายทางเพศมีอิสระที่จะรับราชการทหาร นักเคลื่อนไหวยังเรียกร้องว่ายังต้องปรับปรุง ประเทศอิสราเอล เป็นประเทศตัวอย่างที่ยังมีอคติต่อกลุ่มคนผู้มีความหลากหลายทางเพศ แต่ในกองทัพมีทหารที่เป็นชายรักร่วมเพศเข้ารับการเป็นทหารอย่างเปิดเผย
ประวัติศาสตร์แสดงให้เห็นสังคมที่ยอมรับกับหลีกเลี่ยงนายทหารที่เป็นชายรักร่วมเพศอย่างเปิดเผยภายในกองทัพ แต่ตอนนี้มีการเริ่มพิจารณาถึงความเหมาะสมของวลีที่มีชื่อเสียงในปี พ.ศ. 2553 ว่า "ห้ามถาม ห้ามบอก [ว่าเป็นนายทหารกองทัพเป็นชายรักร่วมเพศหรือหญิงรักร่วมเพศ]" ในสหรัฐกำลังเป็นที่สนใจในนานาชาติ โดยได้ให้ความกระจ่างเกี่ยวกับการเลือกปฏิบัติ ความรุนแรง และความยากลำบากของทหารที่ระบุว่าเป็นแอลจีบีทีต้องเผชิญ ตลอดจนข้อโต้แย้งและต่อต้านการห้ามเข้ารับเรียกเป็นทหาร
ในประเทศไทย การเกณฑ์ทหารจัดให้กลุ่มคนกะเทยหรือคนข้ามเพศจัดอยู่ในกลุ่มคนที่ไม่เรียกเข้ารับราชการทหาร โดยจัดอยู่จำพวกกลุ่มบุคคลที่เพศสภาพไม่ตรงกับเพศกำเนิด ทั้งนี้ ต้องมีการเปลี่ยนแปลงอัตลักษณ์ทางเพศด้วยการดัดแปลงร่างกายหรือมีใบรับรองแพทย์ยืนยันเท่านั้น
วันดาราคติ

วันดาราคติ (sidereal day) เป็นการแบ่งช่วงระยะเวลาแบบหนึ่งตามการเคลื่อนที่ในรอบวันเทียบกับตำแหน่งดาวฤกษ์ที่ปรากฏ
วันดาราคติปรากฏ.
วันดาราคติปรากฏ (apparent sidereal day) คือเวลาที่โลกหมุนรอบตัวเองไปครบรอบ 360 องศา หรือพูดให้เจาะจงกว่านั้นคือ ช่วงเวลาระหว่างที่ดาวฤกษ์ที่ใช้อ้างอิงเคลื่อนผ่านเส้นเมริเดียน 2 ครั้ง วันดาราคติปรากฏนั้นสั้นกว่าวันสุริยคติประมาณ 3 นาที 56 วินาที (86,400 วินาที) ซึ่งหมายความว่าโลกหมุนไปในทิศทางเดียวกับที่โคจรรอบดวงอาทิตย์ แม้ว่าโลกจะหมุนรอบ 360 องศาเมื่อเทียบกับดาวฤกษ์ แต่ในระหว่างนั้นโลกก็หมุนรอบดวงอาทิตย์ไปด้วย เมื่อมองเทียบกับดวงอาทิตย์แล้วจะต้องใช้เวลามากขึ้นอีกประมาณ 4 นาทีจึงจะเหมือนว่าหมุนครบรอบ
คาบการโคจรของโลกอยู่ที่ประมาณ 365.2422 วัน ดังนั้นความแตกต่างระหว่างวันดาราคติปรากฏกับวันสุริยคติคือ (360 องศา/ประมาณ 365.2422 วัน) x (86400 วินาที/360 องศา) = ประมาณ 236 วินาที = ประมาณ 3 นาที 56 วินาที
เหตุผลที่การนับวันดาราคติ 1 ปีมากกว่าการนับวันโดยปกติไป 1 วัน ก็คือเพราะโลกโคจรรอบดวงอาทิตย์ไปทีละน้อยทุก ๆ วัน ดังนั้นสำหรับผูสังเกตการณ์ที่อยู่บนโลกเมื่อผ่านไป 365 + 1/ 4 วัน โลกก็จะหมุนรอบตัวเองไป 366 + 1/4 รอบ (โลกโคจรไปในทิศทางเดียวกับการหมุนรอบตัวเอง ทั้งคู่จะทวนเข็มนาฬิกาเมื่อมองจากทิศเหนือ)
วันดาราคติเฉลี่ย.
เวลาเที่ยงคืน 0 นาฬิกาของเวลาดาราคติคือเวลาที่จุดวสันตวิษุวัตเคลื่อนผ่านเหนือเส้นเมริเดียน
วันดาราคติเฉลี่ย (mean sidereal day) คือวันดาราคติที่คำนวณจากการข้ามเส้นเมริเดียนของจุดวสันตวิษุวัตเฉลี่ย ไม่ใช่การข้ามเส้นเมริเดียนจริง
ตำบลสลุย

สลุย เป็น 1 ใน 10 ตำบลของอำเภอท่าแซะ จังหวัดชุมพร เป็นที่ตั้งของศาลพ่อตาหินช้าง หรือเรียกอีกชื่อว่าศาลพ่อศรีหริมงคล เป็นศาลที่ประดิษฐานรูปเคารพอันศักดิ์สิทธิ์ เป็นหินที่มีรูปร่างลักษณะเหมือนช้างมี 11 เศียร และเป็น 1 ใน 4 ตำบลของจังหวัดชุมพรที่มีอาณาเขตติดต่อกับสหภาพพม่า 
ที่ตั้งและอาณาเขต.
ตำบลสลุย มีอาณาเขตติดต่อกับเขตการปกครองข้างเคียง ดังนี้
ประวัติ.
"สลุย" มีประวัติเล่าขานต่อกันมาว่า ในราว พ.ศ. 2329 เจ้าประดุงกษัตริย์พม่าได้ยกทัพมาทางปักษ์ใต้ 1 ทัพ ซึ่งมีแกงหวุ่นแมงญี อัครมหาเสนาบดีพม่า ยกทัพมาจากเมืองมะริด มาตีเมืองชุมพร เมืองไชยา ไปล้อมเมืองนครศรีธรรมราชไว้ การทำสงครามครั้งนี้ทำให้เกิดการเล่าลือกันต่อ ๆมาว่า ชาวบ้านที่ตั้งรกรากอยู่ในสลุยจัดเตรียมเสบียงไว้ยามเกิดศึกสงครามและในช่วงฤดูแล้งและได้นำครกตำข้าวทิ้งคลองไม่ให้ข้าศึกทำเสบียงได้ คงเหลือไว้แต่สากตำข้าวมากมาย ชาวบ้านจึงเรียกว่า “สากกะลุย” คำว่า “กะลุย” (ภาษาใต้) แปลว่า มาก ต่อมาเพี้ยนเป็น “สลุย” ในปัจจุบัน
ในอดีตตำบลสลุยเป็นตำบลที่มีพื้นที่ขนาดใหญ่มาก ใน พ.ศ. 2522 ทางราชการจึงแยกพื้นที่ในขณะนั้น ได้แก่ หมู่ 1 บ้านสามไกร, หมู่ 2 บ้านนายาว, หมู่ 3 บ้านสลุย, หมู่ 4 บ้านตาหงษ์, หมู่ 11 บ้านปากด่าน, หมู่ 12 บ้านบึงลัด แยกตั้งเป็นตำบลหงษ์เจริญ 
และใน พ.ศ. 2536 ได้แบ่งแยกพื้นที่ตำบลอีกครั้งเนื่องจากมีพื้นที่กว้างขวาง จึงแยกพื้นที่หมู่ 3 บ้านงาช้าง, หมู่ 4 บ้านร้านตัดผม, หมู่ 5 บ้านตาเงาะ, หมู่ 8 บ้านห้วยทรายขาว, หมู่ 10 บ้านห้วยใหญ่, หมู่ 12 บ้านสามล้าน, หมู่ 14 บ้านดวงดี แยกตั้งเป็นตำบลสองพี่น้อง 
การแบ่งเขตการปกครอง.
การปกครองท้องที่.
ตำบลสลุยแบ่งพื้นที่การปกครองออกเป็น 8 หมู่บ้าน ได้แก่
การปกครองส่วนท้องถิ่น.
ท้องที่ตำบลสลุย มีองค์กรปกครองส่วนท้องถิ่นเพียงแห่งเดียว คือ องค์การบริหารส่วนตำบลสลุย ครอบคลุมพื้นที่ตำบลสลุยทั้งหมด ซึ่งเป็นสภาตำบลสลุยที่จัดตั้งขึ้นใน พ.ศ. 2516 และยกฐานะขึ้นเป็นองค์การบริหารส่วนตำบลสลุยในวันที่ 30 มกราคม พ.ศ. 2539 จนถึงปัจจุบัน
ประชากร.
พื้นที่ตำบลสลุยประกอบด้วยหมู่บ้านทั้งสิ้นจำนวน 8 หมู่บ้าน มีจำนวนประชากร 8,207 คน แบ่งเป็นชาย 4,102 คน หญิง 4,105 คน (เดือนธันวาคม 2565) เป็นตำบลที่มีจำนวนประชากรเป็นลำดับ 5 ในอำเภอท่าแซะ
      หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
เกี้ยน

เกี้ยน(จีน:繭) เรียกย่อยมาจาก บะเกียน(จีน:肉繭) เป็นอาหารพื้นเมืองของจังหวัดภูเก็ตชนิดหนึ่งทำจากเนื้อหมูผสมเครื่องเทศนำไปห่อให้มีลักษณะคล้ายฮอยจ๊อหรือแฮกึ่นแล้วนำไปทอด นิยมทำขายคู่กับโลบะ มีจุดกำเนิดมาจากเมืองเจียงจิวหรือจางโจว(จีน:漳州）ในมณฑลฮกเกี้ยน ทำเป็นเครื่องเส้นไหว้เทพเจ้าและบรรพบุรุษในเทศกาลต่างๆและนิยมทำรับประทานในงานมงคลและอวมงคล ต่อมาช่วงราชวงศ์ชิงเกี้ยนได้ติดตามผู้อพยพชาวฮกเกี้ยนจากเมืองเจียงจิว เผยแพร่สู่ไต้หวัน,สิงคโปร์,มาเลเซียและไทย
เกี้ยนในไต้หวัน.
เกี้ยน ในไต้หวันเรียกแบบเฉวียนโจวว่า เกกึ้ง หรือ กวยกึ้ง(จีน:雞卷,ke-kńg/kue-kńg) ซึ้งคำว่าเก หรือ กวย(จีน:雞,ke/kue) หมายถึงไก่ แต่อาหารชนิดนี้ไม่ได้มีส่วนผสมของไก่
นักวิชาการอาหารของไต้หวักล่าวว่าสาเหตุที่เรียกว่าเกกึ้ง(จีน:雞卷,ke-kńg) มาจากคำว่าเก(จีน:雞,ke)ที่หมายถึงไก่ในภาษาฮกเกี้ยนไปพร้องเสียงกับคำว่าเก(จีน:加,ke)ที่หมายถึงเพิ่มเติมเป็นชื่อมงคล เมื่อเวลาผ่านไปจากเกกึ้ง(จีน:加卷,ke-kńg)เพี้ยนไปเป็นเกกึ้ง(จีน:雞卷,ke-kńg)
โรงพยาบาลมหาสารคาม

โรงพยาบาลมหาสารคาม เป็นโรงพยาบาลในสังกัดกระทรวงสาธารณสุข ประเภทโรงพยาบาลประจำจังหวัด ให้บริการรักษาทั้งผู้ป่วยในและผู้ป่วยนอก ตั้งอยู่ที่เลขที่ 168 ถนนผดุงวิถี ตำบลตลาด อำเภอเมือง จังหวัดมหาสารคาม และทำหน้าที่เป็นศูนย์แพทยศาสตรศึกษาชั้นคลินิกและสถาบันสมทบเพื่อการผลิตแพทย์ให้กับคณะแพทยศาสตร์ มหาวิทยาลัยขอนแก่น
ประวัติ.
โรงพยาบาลมหาสารคาม เริ่มการก่อสร้างในปี 2490 บนเนื้อที่ 12 ไร่เศษ ตั้งอยู่เลขที่ 168 ถนนผดุงวิถี ตำบลตลาด อำเภอเมือง จังหวัดมหาสารคาม โดยได้รับโอนที่ดินจากสถานีสุขศาลา เทศบาลเมืองมหาสารคามเป้นสถานที่ในการก่อสร้าง เพื่อสกัดกั้นผู้ป่วยที่อยู่ในต่างจังหวัดมิให้ต้องเสียเวลา และค่าใช้จ่ายโดยไม่จำเป็นในการขอรับบริการที่มีคุณภาพจากโรงพยาบาลในกรุงเทพมหานคร และเพื่อรับการส่งต่อผู้ป่วยจากโรงพยาบาลจังหวัดอื่นๆ ที่มีอยู่โดยรอบ
โรงพยาบาลมหาสารคาม ได้รับการรับรองคุณภาพโรงพยาบาลในวันที่ 10 เดือนพฤศจิกายน 2548 จากสถาบันพัฒนาและรับรองคุณภาพโรงพยาบาล และทำหน้าที่เป็นศูนย์แพทยศาสตรศึกษาชั้นคลินิกและสถาบันสมทบเพื่อการผลิตแพทย์ให้กับคณะแพทยศาสตร์ มหาวิทยาลัยขอนแก่น
ศูนย์แพทยศาสตรศึกษาชั้นคลินิก.
ศูนย์แพทยศาสตรศึกษาชั้นคลินิก โรงพยาบาลมหาสารคาม ภายใต้โครงการผลิตแพทย์เพื่อชาวชนบท ศูนย์แพทยศาสตรศึกษาชั้นคลินิกโรงพยาบาลมหาสารคาม ก่อตั้งขึ้นภายใต้โครงการผลิตแพทย์เพิ่มเพื่อชาวชนบท (the Collaborative Project to Increase Production of Rural Doctor : CPIRD) เพื่อแก้ปัญหาการขาดแคลนแพทย์และการกระจายแพทย์ที่ไม่เหมาะสมในชนบท โดยมียุทธศาสตร์เริ่มต้นคือ รับจากชนบท เรียนที่ชนบท และกลับสู่ชนบท และได้ลงนามความร่วมมืออย่างเป็นทางการกับคณะแพทยศาสตร์ มหาวิทยาลัยขอนแก่น โดยการจัดการเรียนการสอน นักศึกษาชั้นปีที่ 1 จะเรียนกระบวนวิชาในหมวดวิชาศึกษาทั่วไปตามข้อบังคับเพื่อการศึกษา ขั้นปริญญาตรีของมหาวิทยาลัยขอนแก่น ชั้นปีที่ 2-3 เรียนร่วมกับชั้นปรีคลินิกของคณะแพทยศาสตร์ มหาวิทยาลัยขอนแก่น ส่วนในชั้นคลินิกปีที่ 4-6 เรียนที่ศูนย์แพทยศาสตรศึกษาชั้นคลินิก โรงพยาบาลมหาสารคาม
หลักสูตรการศึกษา.
ปัจจุบัน ศูนย์แพทยศาสตรศึกษาชั้นคลินิก โรงพยาบาลมหาสารคาม จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิตของคณะแพทยศาสตร์ มหาวิทยาลัยขอนแก่น ใน 1 หลักสูตร คือ
ระยะเวลาในการศึกษา.
ใช้ระยะเวลาในการศึกษาตลอดหลักสูตรรวม 6 ปี ดังนี้
โรงพยาบาลอุดรธานี

โรงพยาบาลอุดรธานี เป็นโรงพยาบาลในสังกัดกระทรวงสาธารณสุข ประเภทโรงพยาบาลประจำจังหวัด ให้บริการรักษาทั่วผู้ป่วยในและผู้ป่วยนอก ตั้งอยู่ที่เลขที่ 33 ถ.เพาะนิยม ต.หมากแข้ง อ.เมือง จ.อุดรธานี และทำหน้าที่เป็นศูนย์แพทยศาสตรศึกษาชั้นคลินิกและสถาบันสมทบเพื่อการผลิตแพทย์ให้กับคณะแพทยศาสตร์ มหาวิทยาลัยขอนแก่น
ประวัติ.
โรงพยาบาลอุดรธานี ก่อตั้งครั้งแรกเมื่อปี 2494 และวันที่ 24 เมษายน 2497 ขุนบริบาลบรรพตเขตต์ ผู้ว่าราชการจังหวัดในขณะนั้น ได้ทำพิธีเปิดตึกอำนวยการเพื่อเปิดรับบริการผู้ป่วยอย่างเป็นทางการเป็นครั้งแรก ซึ่งโรงพยาบาลอุดรธานี ได้ดำเนินการปรับปรุงพัฒนาคุณภาพและขยายการให้บริการอย่างสม่ำเสมอมาตามลำดับ จนถึงปัจจุบันภายใต้การบริหารงานโดยมีวิสัยทัศน์ และพันธกิจ ด้วยความมุ่งมั่นจนได้ผลงานบริการด้านสุขภาพที่มีการพัฒนาอย่างต่อเนื่อง ต่อมาเมื่อมีการเพิ่มขึ้นของประชากรและผู้ป่วย กระทรวงสาธารณสุขจึงได้ยกฐานะโรงพยาบาลอุดรธานีขึ้นเป็น โรงพยาบาลศูนย์อุดรธานี เพื่อสกัดกั้นผู้ป่วยที่อยู่ในต่างจังหวัดมิให้ต้องเสียเวลา และค่าใช้จ่ายโดยไม่จำเป็นในการขอรับบริการที่มีคุณภาพจากโรงพยาบาลในกรุงเทพมหานคร และเพื่อรับการส่งต่อผู้ป่วยจากโรงพยาบาลจังหวัดอื่นๆ ที่มีอยู่โดยรอบ ตลอดจนเป็นสถานที่ฝึกอบรมบุคลากรสาธารณสุข
ศูนย์แพทยศาสตรศึกษาชั้นคลินิก.
ศูนย์แพทยศาสตรศึกษาชั้นคลินิก โรงพยาบาลอุดรธานี ภายใต้โครงการผลิตแพทย์เพื่อชาวชนบท ศูนย์แพทยศาสตรศึกษาชั้นคลินิกโรงพยาบาลอุดรธานี ก่อตั้งขึ้นภายใต้โครงการผลิตแพทย์เพิ่มเพื่อชาวชนบท (the Collaborative Project to Increase Production of Rural Doctor : CPIRD) เพื่อแก้ปัญหาการขาดแคลนแพทย์และการกระจายแพทย์ที่ไม่เหมาะสมในชนบท โดยมียุทธศาสตร์เริ่มต้นคือ รับจากชนบท เรียนที่ชนบท และกลับสู่ชนบท และได้ลงนามความร่วมมืออย่างเป็นทางการกับคณะแพทยศาสตร์ มหาวิทยาลัยขอนแก่น โดยการจัดการเรียนการสอน นักศึกษาชั้นปีที่ 1 จะเรียนกระบวนวิชาในหมวดวิชาศึกษาทั่วไปตามข้อบังคับเพื่อการศึกษา ขั้นปริญญาตรีของมหาวิทยาลัยขอนแก่น ชั้นปีที่ 2-3 เรียนร่วมกับชั้นปรีคลินิกของคณะแพทยศาสตร์ มหาวิทยาลัยขอนแก่น ส่วนในชั้นคลินิกปีที่ 4-6 เรียนที่ศูนย์แพทยศาสตรศึกษาชั้นคลินิก โรงพยาบาลอุดรธานี
หลักสูตรการศึกษา.
ปัจจุบัน ศูนย์แพทยศาสตรศึกษาชั้นคลินิก โรงพยาบาลอุดรธานี จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิตของคณะแพทยศาสตร์ มหาวิทยาลัยขอนแก่น ใน 1 หลักสูตร คือ
ระยะเวลาในการศึกษา.
ใช้ระยะเวลาในการศึกษาตลอดหลักสูตรรวม 6 ปี ดังนี้
โรงพยาบาลเลย

โรงพยาบาลเลย เป็นโรงพยาบาลในสังกัดกระทรวงสาธารณสุข ประเภทโรงพยาบาลประจำจังหวัด ให้บริการรักษาทั่วผู้ป่วยในและผู้ป่วยนอก ตั้งอยู่ที่เลขที่ 32/1 ถนนมลิวรรณ ตำบลกุดป่อง อำเภอเมืองเลย จังหวัดเลย 
ประวัติ.
โรงพยาบาลเลย เริ่มดำเนินการก่อสร้างเมื่อปี พ.ศ.2494 โดนกรมการแพทย์ กระทรวงสาธารณสุข จัดสรรเงินงบประมาณ จำนวน 500,000 บาท ตั้งอยู่ถนนมลิวรรณ ตำบลกุดป่อง อำเภอเมืองเลย จังหวัดเลย พิธีเปิดอย่างเป็นทางการของโรงพยาบาลเริ่มขึ้นเมื่อวันที่ 24 มิถุนายน 2496 เป็นโรงพยาบาลขนาด 25 เตียง และได้รับงบประมาณเพื่อขยายการบริการและก่อสร้างอาคารเพิ่มในเวลาต่อมา 
ประมาณ ปี 2525 ได้เริ่มมีการแยกกลุ่มงาน นายแพทย์สุรชัย ได้ปฏิบัติงานในกลุ่มงานอายุรกรรมเป็นหัวหน้ากลุ่มงาน ดูแลผู้ป่วยอายุรกรรม จนกระทั่ง 2535 ได้ขึ้นดำรงตำแหน่งผู้อำนวยการโรงพยาบาลเลยตลอดระยะเวลา 35 ปีของอายุราชการ 18 ปี ในฐานะผู้อำนวยการโรงพยาบาลเลยมิได้โยกย้ายไปไหน จนกระทั่งเกษียณอายุราชการ ได้พัฒนาโรงพยาบาลเลยให้เจริญก้าวหน้าทั้งในงานบริการสาธารณสุข
โรงพยาบาลเลยได้พัฒนาอย่างต่อเนื่อง ทั้งด้านบุคลากรและอคารสถานที่ จนในปัจจุบันมีขนาด 565 เตียง มีบุคลากรมากมาย ในอนาคตปีพ.ศ.2566 จะเปิดศูนย์หัวใจ โดยจะเปิดบริการสวนหัวใจ
สิชล (วงดนตรี)

สิชล เป็นวงดนตรีสไตล์โฟล์คซอง ก่อตั้งขึ้นจากสองพี่น้อง ได้แก่ วันชัย สุนทรถาวร และ ฐนิต สุนทรถาวร น้องชาย ผลงานที่มีชื่อเสียง คือ เพลง “รักลืม” เผยแพร่เมื่อเดือนกุมภาพันธ์ 2525 
และในปี พ.ศ. 2545 เนื่องในโอกาสที่วงสิชลมีอายุครบ 20 ปี ทางวงสิชล ก็ได้นำอัลบั้ม รักลืม-ความหลัง ซึ่งเป็นอัลบั้มที่ได้รับความนิยมสูงที่สุดมาทำดนตรีใหม่ โดยที่ไม่ลืมแบบดนตรีต้นฉบับในปี 2525 นอกจากนั้น ยังมีการนำเพลง รักลืม ซึ่งเป็นเพลงที่ได้รับความนิยมอย่างสูงมาร้องเป็นฉบับภาษาอังกฤษ โดยใช้ชื่อเพลงว่า Remembered Love และอีกบทเพลงภาษาญี่ปุ่นจากภาพยนตร์ทางที.วี.อันเป็นที่นิยมในปีพ.ศ. 2514เรื่องKendo ชื่อเพลงว่า Saraba Namida To Iou さらば涙と言おう หรือบอกลาน้ำตา ซึ่งเป็นทำนองต้นแบบเพลง ความหลัง มาเผยแพร่ในเดือนกันยายน พ.ศ. 2545 ในรูบแบบ ซีดี และในช่องทางยูทูป sichonfamily ในเดือน มีนาคม พ.ศ. 2561
ปัจจุบัน วงสิชลมีชาแนลยูทูปเป็นของตัวเองโดยใช้ชื่อว่า sichonfamily
สภาผู้แทนราษฎรไซปรัส

สภาผู้แทนราษฎร ("Voulī́ tōn Antiprosṓpōn") คือรัฐสภาแห่งสาธารณรัฐไซปรัส สมาชิกสภาและผู้สังเกตการณ์สามคนซึ่งเป็นผู้แทนจากชนกลุ่มน้อยชาวอาร์เมเนีย ผู้นับถือนิกายโรมันคาทอลิก และชนกลุ่มน้อยเชื้อชาติเลบานอน (มาโรไนต์) มีที่มาจากการเลือกตั้งในระบบสัดส่วนแบบบัญชีรายชื่อเปิดทุกๆ ห้าปี และมีการจัดสรรที่นั่งจำนวนร้อยละ 30 ให้กับกลุ่มชาวไซปรัสเชื้อสายตุรกี (Turkish Cypriot) แต่ไม่มีผู้แทนมาตั้งแต่ปีค.ศ. 1964
ศูนย์หัวใจสิริกิติ์ ภาคตะวันออกเฉียงเหนือ มหาวิทยาลัยขอนแก่น

ศูนย์หัวใจสิริกิติ์ ภาคตะวันออกเฉียงเหนือ มีภารกิจในด้านการศึกษา วิจัยและให้บริการวิชาการแก่สังคมที่มีความเชียวชาญเฉพาะทางด้านโรคหัวใจและหลอดเลือด ในภาคตะวันออกเฉียงเหนือ มีลักษณะเป็นโรงพยาบาลขนาด 200 เตียง เป็นอาคารคอนกรีตเสริมเหล็กสูง 10 ชั้น มีฐานะเทียบเท่าภาควิชาในสังกัดคณะแพทยศาสตร์ มหาวิทยาลัยขอนแก่น
ประวัติ.
ศูนย์หัวใจสิริกิติ์ ภาคตะวันออกเฉียงเหนือ ได้รับการจัดตั้งขึ้นเมื่อวันที่ 30 ธันวาคม 2535 โดยมีวัตถุประสงค์หลักคือ เพื่อเฉลิมฉลองเนื่องในวโรกาสมหามงคล สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงเจริญพระชนมายุครบ 60 พรรษา และเพื่อเป็นศูนย์ป้องกันบำบัดรักษาตลอดจนศึกษาวิจัยโรคหัวใจและหลอดเลือดสำหรับประชาชนในภาคตะวันออกเฉียงเหนือ ศูนย์หัวใจฯ ริเริ่มก่อตั้งโดย รองศาสตราจารย์นายแพทย์นภดล ทองโสภิต อดีตอธิการบดีมหาวิทยาลัยขอนแก่น เป็นประธานกรรมการจัดตั้งศูนย์โรคหัวใจ โดยได้ขอพระราชทานอัญเชิญพระนามสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เป็นชื่อสถาบันแห่งนี้ เพื่อเป็นสิริมงคลแก่สถาบัน ซึ่งพระองค์ได้ทรงมีพระเมตตาพระราชทานนามสถาบันแห่งนี้ว่า"ศูนย์หัวใจสิริกิติ์ ภาคตะวันออกเฉียงเหนือ" (Queen Sirikit Heart Centter of the Northeast) เมื่อวันที่ 17 มิถุนายน 2534
ปัจจุบัน ศูนย์หัวใจสิริกิติ์ ภาคตะวันออกเฉียงเหนือ มีโครงสร้างการบริหารงานตามพระราชฎีกา จัดตั้งส่วนราชการในมหาวิทยาลัยขอนแก่น กระทรวงศึกษาธิการ พ.ศ. 2554 เล่ม 128 ตอน 48 ก วันที่ 13 มิถุนายน 2554 ซึ่งได้กำหนดให้ศูนย์หัวใจสิริกิติ์ฯ เข้ารวมเป็นหน่วยงานในสังกัดคณะแพทยศาสตร์ มีฐานะเทียบเท่าภาควิชา โครงสร้างการบริหารงานมีผู้อำนวยการศูนย์หัวใจสิริกิติ์ฯเป็นผู้บังคับบัญชา และคณบดีเป็นผู้บังคับบัญชาสูงสุด มีคณะกรรมการต่างๆ กำกับดูแลการบริหารงาน และนโยบาย ได้แก่ คณะกรรมการประจำคณะแพทย์ศาสตร์ กรรมการบริหารคณะแพทยศาสตร์ และคณะกรรมการบริหารศูนย์หัวใจสิริกิติ์ฯ
การให้บริการผู้ป่วย.
ศูนย์หัวใจสิริกิติ์ ภาคตะวันออกเฉียงเหนือ ให้บริการที่อาคารศูนย์หัวใจสิริกิติ์ฯ ภายในบริเวณโรงพยาบาลศรีนครินทร์ ซึ่งก่อสร้างแล้วเสร็จเมื่อวันที่ 9 มีนาคม 2549 มีห้องตรวจผู้ป่วยนอกทั้งหมด 16 ห้องตรวจ เปิดให้บริการวันจันทร์ - วันศุกร์ ตั้งแต่เวลา 07.30 - 16.30 น. บริการตรวจรักษาผู้ป่วยฉุกเฉินตลอด 24 ชั่วโมง โดยให้บริการ ณ ห้องตรวจผู้ป่วยฉุกเฉิน พร้อมนี้ได้เปิดให้บริการคลินิกนอกเวลาราชการ วันจันทร์ - วันศุกร์ ตั้งแต่เวลา 16.30 - 20.00 น. และวันเสาร์ตั้งแต่เวลา 08.00 - 12.00 น
สุนทรี เวชานนท์

สุนทรี เวชานนท์ (เกิด 25 พฤศจิกายน พ.ศ. 2498) เป็นนักร้องหญิงชาวไทย มีชื่อเสียงจากผลงานเพลงแนวโฟล์คซองคำเมือง โดยเฉพาะเพลง สาวเชียงใหม่ และ ล่องแม่ปิง ซึ่งทำงานร่วมกับ จรัล มโนเพ็ชร และน้องชายสามคนของจรัล คือ กิจจา มโนเพ็ชร คันถ์ชิด มโนเพ็ชร และเกษม มโนเพ็ชร ในนาม "พี่น้องมโนเพ็ชร"
ประวัติ.
สุนทรี เกิด 25 พฤศจิกายน พ.ศ. 2498 บิดาเป็นชาวจันทบุรี มีมารดาเป็นชาวแพร่ เกิดและเติบโตที่อำเภอฝาง จังหวัดเชียงใหม่ และเข้ามาเรียนหนังสือในเมืองเชียงใหม่ ต่อมาสุนทรี ได้รับรางวัลพระพิฆเนศทองคำพระราชทาน ปี 2540 สาขา ศิลปินเพลงพื้นบ้านภาคเหนือยอดเยี่ยม และในอัลบั้ม เพลงกล่อมโลก อัลบัมนี้ได้รับรางวัลคมชัดลึก อะวอร์ด ครั้งที่ 11 (ปี 2557) 3 รางวัล คือ 
และได้รับรางวัลสีสัน อะวอร์ด ครั้งที่ 26 ในสาขานักร้องหญิงเดี่ยวยอดเยี่ยม 
ด้านชีวิตส่วนตัวสมรสกับสามีชาวออสเตรเลีย ทั้งคู่มีบุตรด้วยกัน หนึ่งในนั้นคือลานนา คัมมินส์ หรือชื่อจริง ลานนา เวชานนท์ คัมมินส์ (ชื่อเล่น : นา) เป็นนักร้องเช่นเดียวกัน
ผลงานเพลง.
แด่หนุ่มสาวผู้ร้าวราน (ธันวาคม พ.ศ. 2533) อัลบั้มชุดแรก 
กุหลาบลานนา (พฤศจิกายน พ.ศ. 2537)
ตำนานสุนทรี ชุดที่ ๑ ลูกป้อจาย (พฤศจิกายน พ.ศ. 2538)
ตำนานสุนทรี ชุดที่ ๒ เอื้องแซะ (มีนาคม พ.ศ. 2541) 
ตำนานสุนทรี ชุดที่ ๓ กุหลาบเวียงพิงค์ (กรกฎาคม พ.ศ. 2541) อัลบั้มรวมเพลงฮิต ทำดนตรีใหม่ และเพิ่มเพลงใหม่
ตำนานสุนทรี ชุดที่ ๔ (มีนาคม พ.ศ. 2543) อัลบั้มรวมเพลงฮิต
ทางน้ำฟ้า (เมษายน พ.ศ. 2543)
คิดถึง...โฟล์คซองคำเมือง (ธันวาคม พ.ศ. 2544) อัลบั้มรำลึกถึง จรัล มโนเพ็ชร
ดอกไม้เมือง (ตุลาคม พ.ศ. 2548) 
เพลงกล่อมโลก (สิงหาคม พ.ศ. 2556) อัลบั้มชุดสุดท้าย
บทเพลงของสุนทรี เวชานนท์.
บทเพลงที่สุนทรี เวชานนท์เคยขับร้อง ขณะทำงานร่วมกับ จรัล มโนเพ็ชร
เพลงประกอบละครโทรทัศน์
เพลงประกอบละคร นิมิตแห่งรัก (พ.ศ. 2538) ช่อง 3
เพลงประกอบละคร แม่อายสะอื้น (พ.ศ. 2547) ช่อง 7
อัลบั้มพิเศษร่วมงานกับศิลปินคนอื่น
สุนทรี เวชานนท์ กับ ณรงค์ มานแมน (พ.ศ. 2523)
รักและหวัง (พ.ศ. 2535) ร่วมกับสุรชัย จันทิมาธร
บทบาทและจุดยืนทางการเมือง.
สุนทรี มีบทบาทในการสนับสนุนการชุมนุมของกลุ่มกปปส. เคยแสดงความคิดเห็นในลักษณะไม่เห็นด้วยกับการเสนอตัวเป็นนายกรัฐมนตรีของธนาธร จึงรุ่งเรืองกิจ หัวหน้าพรรคอนาคตใหม่
ระบบการลงคะแนนแบบกึ่งสัดส่วน

ระบบการลงคะแนนแบบกึ่งสัดส่วน (คือระบบการลงคะแนนสำหรับหาผู้ชนะมากกว่าหนึ่งคนโดยที่ยอมให้มีผู้แทนจากกลุ่มคะแนนเสียงน้อย แต่ไม่สะท้อนถึงความเป็นสัดส่วนให้ใกล้เคียงกับคะแนนเสียงที่พรรคการเมืองแต่ละพรรคได้รับ
ระบบการลงคะแนนแบบกึ่งสัดส่วนถือว่าเป็นการรอมชอมระหว่างระบบการลงคะแนนแบบสัดส่วน เช่น ระบบบัญชีรายชื่อ กับระบบการลงคะแนนแบบคะแนนนำ เช่น ระบบแบ่งเขตคะแนนสูงสุด ตัวอย่างของระบบการลงคะแนนแบบกึ่งสัดส่วนได้แก่ แบบเสียงเดียวโอนไม่ได้ แบบคู่ขนาน และแบบจำกัดคะแนนเสียง
ระบบกึ่งสัดส่วน.
ระบบการลงคะแนนแบบสัดส่วนส่วนมากนั้นไม่ได้ผลลัพธ์ที่เป็นสัดส่วนอย่างแม่นยำอันเนื่องมาจากผลของการใช้เกณฑ์คะแนนเสียงขั้นต่ำ การแบ่งเขตเลือกตั้งขนาดเล็ก หรือการเพิ่มกฎข้อบังคับอื่น ๆ ที่แตกต่างกันไปในแต่ละประเทศ ระบบกึ่งสัดส่วนนั้นเป็นระบบที่ออกแบบให้มีผลลัพธ์ที่มีความเป็นสัดส่วนอย่างกลาง ๆ 
ตัวเลือกในการรับระบบกึ่งสัดส่วนเข้ามาใช้นั้นอาจจะมาจากความต้องการที่จะหาสมดุลระหว่างการครองเสียงโดยพรรคการเมืองเดียวในสภา กับการจัดสรรที่นั่งแบบเป็นสัดส่วน โดยระบบกึ่งสัดส่วนนี้จะช่วยให้ผลลัพธ์มีความเป็นธรรมขึ้นโดยที่พรรคการเมืองขนาดเล็กสามารถได้ที่นั่งในสภาได้ แต่ยังคงความเป็นไปได้ที่พรรคการเมืองใดพรรคการเมืองหนึ่งสามารถรับคะแนนเสียงท่วมท้นในสภาได้ในกรณีชัยชนะแบบถล่มทลาย
เนื่องจากวิธีการวัดความเป็นสัดส่วนนั้นมีหลายวิธี และเพราะว่าไม่มีเกณฑ์จุดประสงค์ที่ชัดเจน ความเห็นต่าง ๆ นั้นอาจจะแตกต่างกันว่าระบบกึ่งสัดส่วนคืออะไรได้อย่างชัดเจน ซึ่งต่างจากการระบบคะแนนนำและระบบสัดส่วนซึ่งมีหลักการชัดเจน
วอลเลย์บอลหญิงทีมชาติอาเซอร์ไบจาน

วอลเลย์บอลหญิงทีมชาติอาเซอร์ไบจาน  เป็นตัวแทนของประเทศอาเซอร์ไบจานในการการแข่งขันวอลเลย์บอลระดับนานาชาติ อยู่ภายใต้การควบคุมของสหพันธ์วอลเลย์บอลอาเซอร์ไบจาน เริ่มแข่งขันครั้งแรกในปี ค.ศ. 1994 หลังจากการล่มสลายของสหภาพโซเวียต ในปี ค.ศ. 1991 ก่อนหน้านั้นอาเซอร์ไบจานได้ลงแข่งขันให้กับสหภาพโซเวียต
ทีมชาติอาเซอร์ไบจานได้เข้าร่วมแข่งขันวอลเลย์บอลหญิงชิงแชมป์ยุโรป โดยได้อันดับที่ 4 ในวอลเลย์บอลหญิงชิงแชมป์ยุโรป 2005 และ วอลเลย์บอลหญิงชิงแชมป์ยุโรป 2017 ต่อมาได้รับรางวัลชนะเลิศในการแข่งขันวอลเลย์บอลหญิงยูโรเปียนลีก 2016
เอ็ม-สควอดรอน

เอ็ม-สควอดรอน  เดิมคือหน่วยแทรกแซงทางทะเล (อักษรย่อ: UIM) และก่อนหน้านั้นรู้จักกันในชื่อหน่วยสนับสนุนพิเศษ (อักษรย่อ: BBE) เป็นหน่วยกองกำลังพิเศษชั้นยอดของเนเธอร์แลนด์ ซึ่งได้รับมอบหมายให้ปฏิบัติการต่อต้านผู้ก่อการร้ายในประเทศ ทั้งนี้ เอ็ม-สควอดรอน เป็นส่วนหนึ่งของกองกำลังปฏิบัติการพิเศษทางทะเลของเนเธอร์แลนด์ ของเหล่านาวิกโยธินเนเธอร์แลนด์
ประวัติ.
เมื่อวันที่ 22 กุมภาพันธ์ ค.ศ. 1973 รัฐบาลเนเธอร์แลนด์ได้จัดตั้งหน่วยต่อต้านการก่อการร้ายขึ้นอย่างเป็นทางการเพื่อตอบโต้การสังหารหมู่ที่มิวนิก เมื่อนักกีฬาชาวอิสราเอล 11 คนถูกสังหารโดยกลุ่มติดอาวุธที่สนับสนุนฟะตะห์ของปาเลสไตน์ ซึ่งรัฐบาลรู้สึกอยากที่จะปกป้องประเทศชาติจากเหตุการณ์ดังกล่าวในอนาคต ดังนั้น สมาชิกของเหล่านาวิกโยธินดัตช์จึงได้รับเลือกสำหรับหน่วยพิเศษนี้ เหล่านาวิกโยธินได้รับเลือกเพราะในเวลานั้นพวกเขามีชื่อเสียงมาก ซึ่งนาวิกโยธินดัตช์มีความแข็งแกร่ง, ฝึกฝนมาอย่างดี และเป็นทหารมืออาชีพ
อิลยา ดรากูนอฟ

อิลยา รูโคเบอร์ (Ilya Rukober) (;; 10 ตุลาคม ค.ศ. 1993) เป็นนักมวยปล้ำอาชีพชาวรัสเซียที่รู้จักบนสังเวียนในนาม อิลยา ดรากูนอฟ (Ilja Dragunov)  เขาได้เซ็นสัญญากับ WWE ก่อนที่จะเซ็นสัญญากับ WWE เขาได้ปล้ำในสมาคมอิสระของยุโรปและเป็นที่รู้จักกับสมาคม Westside Xtreme Wrestling (wXw) เขาเป็นนักมวยปล้ำชายที่เกิดในรัสเซียที่ไม่ใช่ในบทคนแรกที่ร่วมงานใน WWE
ไอวีลีก (การแต่งกาย)

ไอวีลีก เป็นรูปแบบลักษณะการแต่งกายของผู้ชาย เริ่มได้รับความนิยมในช่วงปลายคริสต์ทศวรรษ 1950 ในภาคตะวันออกเฉียงเหนือสหรัฐอเมริกา เริ่มจากกลุ่มนักศึกษาในมหาวิทยาลัย โดยเฉพาะอย่างยิ่งกับเหล่านักศึกษาของมหาวิทยาลัยกลุ่มไอวีลีก มีต้นกำเนิดจากการแต่งกายแนวเพรปพี
เคราต์

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
เคราต์  เป็นคำภาษาเยอรมันที่มีบันทึกในภาษาอังกฤษตั้งแต่ ค.ศ. 1918 เป็นต้นมาว่าเป็นคำเรียกชาวเยอรมันในเชิงดูหมิ่น โดยเฉพาะทหารชาวเยอรมันในช่วงสงครามโลกครั้งที่หนึ่งและสงครามโลกครั้งที่สอง ในช่วงแรก ๆ ที่คำนี้เข้ามาในภาษาอังกฤษนั้น มันเป็นคำพ้องความของเซาเออร์เคราท์ อาหารท้องถิ่นในยุโรปกลางและตะวันออก
ต้นกำเนิดทางศัพทมูลวิทยา.
ในภาษาเยอรมัน ศัพท์นี้แปลว่า "สมุนไพร" หรือใช้หมายถึงใบและลำต้นของพืชที่ไม่ใช่ราก ศัพท์นี้มักใช้ในคำประสมที่เกี่ยวกับสมุนไพรและกะหล่ำปลีรวมทั้งผลิตภัณฑ์จากกะหล่ำปลี เช่น
รูปพหูพจน์ มักใช้เมื่อกล่าวถึงเครื่องเทศ (สมุนไพร, กัญชา) แต่บ่อยครั้งมีการใช้คำว่า ซึ่งหมายถึงเครื่องเทศชนิดใดก็ได้แทน
สแลง.
มีการบันทึกเป็นสำนวนภาษาปากสำหรับเรียกชาวเยอรมันในช่วงกลางคริสต์ศตวรรษที่ 19 ในช่วงสงครามโลกครั้งที่หนึ่ง "เคราต์" กลายเป็นคำที่มีความหมายเชิงดูหมิ่นในภาษาอังกฤษ และชาวเยอรมันถือว่าเป็นคำดูหมิ่น
ระบบคะแนนเสียงเผื่อเลือกเพิ่ม

ระบบคะแนนเสียงเผื่อเลือกเพิ่ม (ย่อ: AV+) หรือเรียกอีกอย่างหนึ่งว่า ระบบคะแนนเสียงเผื่อเลือกแบบเพิ่ม  คือระบบการลงคะแนนแบบกึ่งสัดส่วน ซึ่งได้รับการคิดค้นโดยคณะกรรมาธิการเจนกินส์ของสหราชอาณาจักรในปีค.ศ. 1998 เพื่อใช้เป็นตัวเลือกของระบบการลงคะแนนสำหรับการเลือกตั้งสมาชิกรัฐสภาสหราชอาณาจักร
ระบบคะแนนเสียงเผื่อเลือกเพิ่ม (AV+) นำคุณลักษณะของระบบสมาชิกเพิ่มเติม (AMS) แต่เพิ่มเป็นสองส่วนคือ ส่วนที่เป็น "ระบบคะแนนเสียงเผื่อเลือก" และส่วน "สมาชิกเพิ่มเติม" เข้าด้วยกัน โดยในระบบคะแนนเสียงเผื่อเลือก (AV) ผู้สมัครจะถูกจัดลำดับเป็นตัวเลขตามลำดับความชอบ โดยความแตกต่างคือส่วนของสมาชิกเพิ่มที่จะได้รับเลือกผ่านบัญชีรายชื่อของท้องถิ่นเพื่อที่จะคงไว้ซึ่งความเป็นสัดส่วนของผลลัพธ์ ซึ่งในการเสนอแผนนี้คิดจำนวนของสมาชิกประเภทบัญชีรายชื่อไว้ที่ร้อยละ 15-20 ของสมาชิกทั้งหมด นอกจากนี้ผู้ลงคะแนนแต่ละคนจะได้รับคะแนนเสียงที่สองสำหรับลงคะแนนเพื่อเลือกผู้แทนในระดับท้องถิ่น/เคาน์ตี/ภูมิภาคจากบัญชีรายชื่อซึ่งสามารถมีผู้สมัครมากกว่าหนึ่งคนต่อพรรคได้ โดยจำนวนคะแนนเสียงจากการลงคะแนนนี้จะเป็นตัวตัดสินถึงจำนวนผู้แทนจากท้องถิ่น/เคาน์ตี/ภูมิภาคนั้นในรัฐสภา ในระบบที่ใช้เกณฑ์คะแนนเสียงขั้นต่ำในส่วนของจำนวนที่นั่งท้องถิ่นนี้ คะแนนเสียงสามารถถ่ายโอนตามลำดับความชอบของผู้ลงคะแนนจนกว่าคะแนนเสียงของพรรคการเมืองนั้นจะถึงเกณฑ์ขั้นต่ำ
ข้อวิจารณ์.
โดยผู้สนับสนุนระบบแบ่งเขตคะแนนสูงสุด (FTFP) หรือระบบที่ใช้อยู่เดิม
โดยผู้สนับสนุนระบบสัดส่วน (PR) และระบบถ่ายโอนคะแนนเสียง (STV)
รายชื่อเกาะในประเทศจีน

ประเทศจีนมีเกาะทั้งหมด 7,372 เกาะ ที่มีพื้นที่มากกว่า 500 ตารางเมตร แนวชายฝั่งของเกาะรวมยาวประมาณ 14217.8 กิโลเมตร เกาะที่เป็นที่อยู่อาศัย 450 เกาะ ที่เหลือจำนวนมาเป็นเกาะที่ไม่เป็นที่อยู่อาศัยและไม่มีน้ำจืด เกาะใหญ่ 3 เกาะ มีพื้นที่มากกว่า 1,000 ตารางกิโลเมตรตามลำดับ ได้แก่ เกาะไต้หวัน เกาะไหหลำ และเกาะฉงหมิง ตามการกำเนิดสามารถแบ่งออกเป็นสามประเภท คือ เกาะพื้นหิน เกาะในแม่น้ำ และเกาะหินพืดปะการัง (รวมทั้งอะทอลล์) ในทะเลจีนตะวันออกมีสัดส่วนจำนวนเกาะประมาณร้อยละ 60 ของจำนวนเกาะทั้งหมด ทะเลจีนใต้มีสัดส่วนประมาณร้อยละ 30 และทะเลเหลืองและทะเลโป๋มีสัดส่วนประมาณร้อยละ 10
คำเรียกในภาษาจีน.
เกาะ คือ แผ่นดินที่ล้อมรอบด้วยน้ำในมหาสมุทร แม่น้ำ หรือทะเลสาบ และคงพื้นผิวที่ก่อตัวขึ้นตามธรรมชาติเหนือน้ำได้ในเวลาน้ำขึ้น กลุ่มเกาะที่ตั้งเรียงรายใกล้กันเรียกว่าหมู่เกาะ
คำเรียกในภาษาจีนต่อไปนี้ หมายถึง 'เกาะ' ด้วยการออกเสียงตามอักษรไทยที่ทับศัพท์ตามระบบพินอิน ในภาษาจีนกลาง 
เกาะในมหาสมุทร.
ต่อไปนี้คือเกาะในมหาสมุทรของจีน ยกเว้นเกาะในแม่น้ำและทะเลสาบ
เกาะในแม่น้ำ.
เกาะในแม่น้ำของจีน ที่สำคัญ ได้แก่
สหพันธ์วอลเลย์บอลอาเซอร์ไบจาน

<ns>0</ns>
 <revision>
 <parentid>10365618</parentid>
 <timestamp>2024-11-06T06:45:07Z</timestamp>
 <contributor>
 <username>JasperBot</username>
 </contributor>
 <minor />
 <comment>/* top */ แทนที่แม่แบบ, replaced: {{lang-az| → {{langx|az|</comment>
 <origin>11877138</origin>
 <model>wikitext</model>
 <format>text/x-wiki</format>
สหพันธ์วอลเลย์บอลอาเซอร์ไบจาน ({{langx|az|Azərbaycan Voleybol Federasiyası}}, AVF) เป็นหน่วยงานสำหรับกีฬาวอลเลย์บอลและวอลเลย์บอลชายหาดในประเทศอาเซอร์ไบจาน ก่อตั้งขึ้นใน ค.ศ. 1991 และเป็นสมาชิกของสหพันธ์วอลเลย์บอลระหว่างประเทศ นอกจากนี้ยังเป็นสมาชิกของสมาพันธ์วอลเลย์บอลยุโรป ใน ค.ศ. 1992 สหพันธ์ทำหน้าที่ดูแลการแข่งขันวอลเลย์บอลของทีมชาติชุดใหญ่ ชุดเยาวชน และชุดยุวชน